بەیاننامەی یەکێتی مامۆستایان لە ساڵیادی دامەزراندنیدا PUKmedia یەکێتیی نیشتمانیی کوردستان\nبەیاننامەی یەکێتی مامۆستایان لە ساڵیادی دامەزراندنیدا\nپەروەردە 12:31 PM - 2022-05-14\nیەکێتی مامۆستایانی کوردستان لە شەستەمین ساڵیادی دامەزراندنیدا بەیاننامەیەک ئاڕاستەی حکومەت دەکات و داوا دەکات، بودجەی تەواو و پێویست، بۆ هەردوو وەزارەتی پەروەردە و خوێندنی باڵا تەرخان بکرێت و موچە بەبێ دواكەوتن هەموو مانگێك لەكاتی خۆیدا بدرێت.\n((یەكێتی مامۆستایان و مێژوەك لەخەبات خەرمانێك لەكاروچالاكی))\nیەكێـتی مامۆستایانی كوردستان لە15/5/2022 ، شەست ساڵی تەواو لەتەمەنی پڕ لەسەخاوەتی خۆی بۆ گەل و نیشتمان و پەروەردە و فێركردن تەواو دەكات، لەو ماوە دوور و درێژەدا هەمیشە و بەردەوام لەیەك كاتدا لەسەنگەری خەبات و قوربانیدان و سەرمەشقی پرۆسەی پەروەردە و فێركردنیش بووە، لەو پێناوەدا زیاتر لە (480) سەركردە و ئەندامی خۆی پێشكەش بە خەباتی رەوای گەلی كوردستان كردووە و بە سەدانیتریشی لە زیندانەكاندا خۆڕاگرانە وانەی كوردایەتی و مەردایەتیان بە نەوە لەدوای نەوە گوتۆتەوە، هیچ شار و شارۆچكەیەك و دێیەك و ئەشكەوت و لاپاڵی شاخێك نەماوە نەیانكردبێتە فێرگەی خوێندن و فێركردن، بۆ ئەوەی ئەلف و بێی ئازایەتی و بەرخودان، بە رۆڵە چاوگەشەكان و لاوە خوێن گەرمەكان بڵێنەوە .\nدوای ئەو هەموو بەخشین و خۆنەویستیە چاوەڕوانی ئەوە بووین لەهەموو كوچە و كۆڵانێك و بەردەبازێك، پەیكەرێك بۆ مامۆستا دروست بكرێت و قەرەبووی ئەو هەموو ئازایەتی و دڵسۆزیەی بۆ بكرێتەوە، لێ مەخابن لەبری ئەوە روبەڕوی چەندین كێشە و ئالنگاری بوونەوە، بە ئێستاشی لەگەڵدا بێت و بەشێوەیەك لە شێوەكان بەردەوامە، لەگەڵ ئەوەشدا، بێ سڵەمینەوە سورن لەسەر ئەداكردنی ئەركەكانیان بەباشترین شێوە، بۆ ئەوەی نەوەكان چارەنوسیان نەكەوێتە بەر مەنگەنەی بینە و نیە و بەو ئازارەوە نەچن كە ئێمەی هەتا بینا قاقا غەرق كردووە، ئەمە لەكاتێكدا حكومەت و لایەنە پەیوەندیدارەكان زۆر باش دەزانن جگە لەپرۆسەی پەروەردە و خوێندنی باڵا، هیچ جێگرەوەیەكیتر نیە، بۆ كۆمەڵگەیەكی باش و چارەنوسێكی مسۆگەر، بۆیە دەبێت پەروەردە و خوێندنی باڵایەكی باش بكرێتە ئەولەویەت و ئیمكانیاتی ماددی و مرۆیی تەواوی بۆ بڕەخسێنرێ، چونكە سەرەنجام ئەوە دەبێتە هۆكار بۆ شێوە چارەسەرێك بۆ ئالنگاریەكانی ژینگە و گۆڕانكاریەكانی ئاوو هەواو تێكڕای ئەو پرسانەی تر لە بابەتی مافی مرۆڤ و مافی منداڵ و دادپەروەری كۆمەڵایەتی كە تەواوی جیهانی بەخۆوە سەرقاڵ كردووە، هەر ئەوەیە وادەكات بەپێداگیریەوە داوا لە حكومەتی هەرێم بكەین:-\n1-بودجەی تەواو و پێویست، بۆ هەردوو وەزارەتی پەروەردە و خوێندنی باڵا تەرخان بكات، بەبێ هێنانەوەی هیچ پاساوێك، بۆ دروستكردنی بینا و باڵەخانەی پۆشتە و بەرداخ، راهێنانی مامۆستایان و بەرزكردنەوەی تواناكانیان هەروەها تەواوی پێداویستیەكانی پەروەردە و خوێندنی باڵای باش .\n2-موچە بەبێ دواكەوتن هەموو مانگێك لەكاتی خۆیدا بدرێت، ئەو موچانەش كە پاشەكەوت یان بڕدراون بخرێتە سەر حسابی مامۆستا و لەداهاتودا لەبواری جۆراوجۆر سودی لێوەربگیرێت .\n3-پلە بەرزكردنەوەی سەرجەم مامۆستایان لەباخچەی ساوایانەوە تا زانكۆ و پەیمانگاكان دەست پێبكاتەوە، ئەو ماوەیەش كە نەدراوە، بخرێتە سەر هەژماری مامۆستایان كە دەكرێتەوە، یان بەهەر ئالیەتێكیتر بەگونجاو دەزانرێت بۆ پێدانی .\n4-دەست بەدابەشكردنەوەی زەوی نیشتەجێبوون بكرێتەوە، چونكە زیاتر لە (60%)ی مامۆستایان لەیەك مەتر زەوی چوار گۆشە لەم هەرێمە بەهرەمەند نەبوون.\n5-بەپەلە و بێ دواكەوتن كێشەی مامۆستایانی وانەبێژ چارەسەر بكرێت، بە گرێبەست یان بەدامەزراندن .\n6-یاسەیەكی خانەنشینی تازە و یەكگرتو دەربكات، هاوشێوەی یاسای خانەشینی حكومەتی مەركەزی، بۆ ئەوەی غەدر لە خانەنشینانی شایستە نەكرێت.\n7-بایەخدان بەخوێندنی كوردی لە ناوچە دابڕێنراوەكان هەروەها بە پێدراوەكانی مامۆستایان كە لە ئێستادا وێڕای كێشە هونەری و تەكنیكیەكان كێشەی نەتەوەییشیان هەیە.\nیەكێتی مامۆستایانی كوردستان بە ئەركی خۆی دەزانێت لەم بۆنە گەورەیەدا، سڵاو و درود بۆ گیانی پاكی شەهیدان بەگشتی و مامۆستایانی شەهید بەتایبەتی هەروەها مامۆستایانی كۆچكردووش بنێرێت، لە پەروەردگاریش دەپاڕێینەوە دەست بەتەمەنی ئەوانەشەوە بگرێت كە خانەنشین بوون كە هەریەكەیان لەوانە بەهاری تەمەنی خۆیان بە نەوە لەدوای نەوەی ئەم گەل و وڵاتە بەخشیوە، بەگەرموگوڕیەوەش دەست و پەنجەی تەواوی مامۆستایان بە وانەبێژە خۆشەویستەكانیشەوە دەگوشین، هیوای سەر ساغی و سەلامەتیان بۆ دەخوازین كە سەرباری ئەو هەموو ئازار و مەینەتیە بە روحیەتێكی پڕ لەهەست و سۆزەوە لەسەر راپەڕاندنی ئەركەكانیان بەردەوامن، لەوەش دڵنیا بن كە داكۆكیكارێكی سەر سەختی مافە رەواكان و پێدراوە یاساییەكان دەبین، هەموو رێگەیەكیش بۆ بەرجەستەكردنیان دەگیرێتەبەر.\n**پیرۆز بێت ئەم یادە هەر بژین و سەركەوتوبن**\nکوردستان 10:35 AM - 2022-07-07 هه‌كاریی، جوگرافیای كاره‌سات و كۆڵنه‌دانی یه‌كێتی\nسەرۆک بافڵ: بەشداری کردنی سەرجەم لایەنەکان ھۆکارە بۆ سەقامگیریی\n08:55 PM - 2022-07-06


قوتابی و خێزان و پشووی قوتابخانە\nدوای هەوڵ و ماندووبونی جەستەیی و دەروونی و هزری و ئەنجامدانی تاقیکردنەوە، دواجار قوتابی دەگاتە ڕۆژێک پێ ی دەلێن پشوو، بێگومان لەهەموو جیهان پشووی قوتابخانە بەپێی پلانی وەزارەتی پەروەردە دیاریدەکرێت، پشووی کورت و پشووی درێژ، پشووی کورت بریتین لەجەژنە نیشتیمانی و نەتەوەیی و بۆنە تایبەتیەکان کە هەر ووڵاتێک بۆنەو یادێکی تایبەت بەخۆی هەیە، بۆیە ئەمەیان وەک پشوویەکی کورت بریتیە لەیەک ڕۆژ، یا زیاتر، بەڵام پشووی درێژ بریتیە لە پشووی هاوینەو پشووی زستانە، کە بە پشووی تاقی کردنەوەکانی وەرزەکان ناسراوە، بۆیە ئەگەر بێت و هەڵوەستیەک بکەین لەسەر پشووی دوای تاقی کردنەوەکان، ئەوا دەبێت شرۆڤەی ئەو بابەتەتە پەیوەست بکەین بە ( قوتابی و قوتابخانە، ماڵبات و خێزان، مامۆستا و کارگێری قوتابخانە، هەروەها کۆمەڵگا بەشێوەیەکی گشتی ) چونکە لە پشووەکاندا کۆمەڵە گۆرانکاریەکی گشتی دێنە پێش، چونکە زۆربەی زۆری خێزانەکان منداڵیان لەقوتابخانە دەخوێنێت، بۆیە ئەم گۆرانکاریە لە کاڵبونەوەی جەنجاڵی شەقامەوە دەست پێدەکات تا ماڵ، بۆیە لەپشوودا مامۆستا و کارگێری قوتابخانە بەشێوەیەکی گشتی هەست بە ئاسوودەیی دەکەن، هەروەها قوتابی و ماڵبات بەهەمان شێوە، بۆیە ئەوەی گرنگە لێرەدا ئاماژەی پێبکەین، دەپرسین :\n-ئایا قوتابی و خێزان چۆن سوود لەم پشوە وەربگرن ؟\nبەر لەهەموو شتێک دەبێت ئەو راستیە دوپاتبکەینەوە کە دوای هەوڵ و ماندووبونی خێزان بە تەرخانکردنی کات بۆ ژیانی رۆژانەی قوتابی لەکاتی تاقی کردنەوەکاندا شیرازەی خێزان بەرەو ئاراستەیەکی تر دەروا، هەروەها قوتابی بەهەمان شێوە دوای هەوڵ و ماندووبون و خۆتەرخانکردن بۆ خوێندن و تاقی کردنەوە، لەدوا جاردا دەگاتە ئەو کاتەی کە پشوویەک وەربگرێت بۆ خۆنوێکردنەوەی خود، چونکە فشارەدەروونیەکانی خێزان و کاتی خوێندن، فشارەدەرونیەکانی نێو هۆڵی تاقی کردنەوەو وەڵامدانە، پاڵە پەستۆیەکی دەروونی گەورە دروست دەکات بۆ خودی قوتابی، بۆیە ئەم پشووە دەبێتەدەروازەیەکی باش و کاریگەر لەسەر ئاستی بیرکردنەوەی قوتابی ئەگەر بێت بتوانرێت سوود لەم کات و دەرفەتە زێرینیە وەربگیرێت، بەڵام ئەوەی جێی رامان و تێبینیە، بەداخەوە زۆرجار دایک و باوک و خێزان بەگشتی ئەو بابەت و پرسیارە لای قوتابی دروست دەکەنەوە کە بۆچی لەوانەیەک خراپت وەڵامداوەتەوە ؟ بۆچی هەوڵی زیاترت نەدا بۆ خوێندن ؟ لەکاتێکدا قوتابی لەپشوودایەو پێویستی بەپشوویەکی جەستەیی و دەروونیە، بۆیە دەبیت ئەم لایەنە بەهەند وەربگیرێت و پرسیارەکان دووبارەنەکەنەوە !\nبۆئەوەی قوتابی چێژ لە پشوو وەربگرێت، دەبێت خێزان هەوڵی ئەوەبدات کە گەشتێکی کورتیش بێ، بۆدەرەوەی ماڵ، خزم و ناسیاو، شوێنە گەشتیاریەکان، دەڤەرێکی تر بۆ قوتابی برەخسێنێت، راستە هەموو خێزانەکان وەک یەک نین، بەڵام دەکرێ بەپێی بەرنامەو پلانێکی دیاریکراو تایبەت بە ئاستی بژێو و دەرامەت و کات و دەرفەت، ئەم کەشە و گۆرانگاریە ژینگەییەی بۆدروست بکرێت .\nبەداخەوە یەکێک لەو گرفتانەی کە لەکاتی پشووی قوتابخانەدا ئێستا لەحاڵەتەوە بۆتە دیاردە، ئەویش خۆ خافڵاندن و دووبارە گەرانەوەی قوتابی یە بۆ نێودونیای یاریە ئەلیکترۆنیەکان و ئەنتەرنێت ! بەداخەوە بەشێک لەخێزانەکان بۆئەوەی منداڵەکانیان بێ دەنگ بێت و لەخۆیان رازی بکەین، ئەوا دەرفەت دەدەن قوتابی بە مۆبایل و یاریەئەلکترۆنیەکان خەریک بێت و بەرنامەی خەوتنی دیسان گۆرانکاری بەسەردابێت، دواجار لەکاتی دەسپێکی دەوام و یەکەم ڕۆژی چونەوەی بۆ قوتابخانە ئەوا زۆربەی زۆری قوتابی بەهۆی درەنگ لەخەو هەستان، ناچێتە قوتابخانە ! بێگومان ئەمەش کاریگەری خراپی دەبێت لەسەر ژینگەو بیرکردنەوەی قوتابی، بۆیە لەرۆژانی پشوودا چاودێریکردنی قوتابی لەلایەن خێزانەوە پێویستە، هەروەها بۆ دوورکەوتنەوەی لەیاری ئەلکترۆنی و مۆیایل ئەوا چونە دەرەوە لەماڵ پێویستە.\n-مامۆستا چۆن پێشوازی لەقوتابی بکات ؟\nوەک ئاماژەمان پێکرد لەپشوودا بەشێک لەقوتابیەکان کاتی نوستن و خەوتنیان گۆرانکاری بەسەر دادێت،(درەنگ نوستن و درەنگ لەخەوهەستان)، یەکەم رۆژی چوونەوەی قوتابی بۆ قوتابخانە بەشێک لەقوتابخانەکان رووبەروی ئەم گرغتە دەبنەوە، بۆیە دوای خێزان پێویستە مامۆستا و بەرێوەبەرو کارگێری قوتابخانە ئەم بابەتە بەهەند وەربگرن، لەدووبارە گەرانەوەیان بۆ قوتابخانە با پێشوازیەکی گەرم لەقوتابی بکرێت، بەسرووی نیشتیمانی و پەروەردەیی، هەروەها دروستکردنی کەشێکی هەمەرەنگ بۆ قوتابی بەپرسیاری کراوەو تایبەت بەپشوەکان ئایا چیان کردوە،؟ بۆکێ چوون ؟ بەچی خەریک بوون ؟ هەروەها دووپاتکردنەوەی گرنگی دان بەخوێندن و ژینگەی قوتابخانەو کات تەرخانکردن بۆ ماڵی دووەمیان کە قوتابخانەیە، نەوەک بە پێچەوانەوە راستەوخۆ بەوەرگرتنەوەی نمرەکان توشی فشاری دەرونیان بکرێن، بەڵکو بە پەیامی ئومێد بەخشی و گەرانەوە بۆ لای هاورێ و مامۆستاو قوتابخانە، هەموو ئەمانە بکەنە پەیامێکی پەروەردەیی تاوەکو بە بەرهەم و رەنجی پەروەردەیی و زانست و زانیاری و خوێندن و خوێندنەوە دەست بە دەوامی فەرمی رۆژانە بکەن و دوور بکەونەوە لەترس و دڵە راوکێ و چێژ لەرۆژانی پشوو وەربگرن.


30%ی كۆمپانیاكانی كوردستان بە ناوی ئافرەتانەوە تۆمار كراون - اخبار العراق\nاخبار العراق » كوردى » 30%ی كۆمپانیاكانی كوردستان بە ناوی ئافرەتانەوە تۆمار كراون\nلە هەرێمی كوردستان، ژمارەى ئەو ئافرەتانە زیاد بووە کە خاوەنی كۆمپانیای تایبەت بە خۆیانن، یان پشكیان لەگەڵ هاوبەشەكەیاندا هەیە. بەرپرسێكی تۆماری كۆمپانیاكانیش ئاشكرای دەكات، لە كوردستان 30%ی كۆمپانیاكان بە ناوی ئافرەتانەوە تۆمار كراون.\nدڵزار ئیسماعیل، بەڕێوەبەری گشتیی تۆماركردنی كۆمپانیاكان لە وەزارەتی بازرگانیی هەرێمی كوردستان بە (باس)ی راگەیاند، وێڕای ئەوەی زۆر لە ئافرەتان پشكیان لە كۆمپانیاكاندا هەیە، بەڵام هەندێکیشیان خاوەنی كۆمپانیان، گوتی: ”ئەوەی كە باس دەكرێت 70%ی كۆمپانیا تۆمار كراوەكان بە ناوی ئافرەتانن، ئەو زانیارییانە دروست نین، بەڵكوو وێڕای ئەوەی بەشێك لە ئافرەتان پشكیان لە كۆمپانیاكاندا هەیە، بەشێكی تریشیان كۆمپانیایان بەناوەوەیە“.\nئەو ئاماژەی بەوەش دا: ”25% بۆ 30%ی كۆمپانیاكانی كوردستان بەناوی ئافرەتانەوە كراون و بەشێكی تری كۆمپانیاكانیش ئافرەتان پشكیان تێدا هەیە”.\nروونیشی كردەوە، لە رووی قانوونییەوە، تۆماركردنی كۆمپانیا بەناوی ئافرەتانەوە كارێكی ئاساییە، گوتیشی: ”لەڕووی قانوونییەوە هەر كەسێك ئافرەت بێت یان پیاو، هاووڵاتی بێت یان بیانی، بەپێی مەرج و رێنماییەكان بۆیان هەیە كۆمپانیا بە ناوی خۆیانەوە بكەن“.\nجەختیشی كردەوە، بەشێكی تری ئافرەتان هاوپشكن لە كۆمپانیاكان، یان بەڕێوەبەری جێبەجێكارن، یان پۆستی تریان لە كۆمپانیادا هەیە.\nسەبارەت بەو زانیارییە پشتڕاست نەكراوەی كە بەشێك لە پیاوانی بەرپرس و كەسایەتیی دیار كۆمپانیاكانیان لەسەر ناوی خۆیان گۆڕیبێت بۆ ناوی خێزان و بنەماڵەكانیان، بەڕێوەبەری گشتیی تۆماری كۆمپانیاكان گوتی: ”ئاساییە پیاوێك كۆمپانیاكە بخاتە سەر ناوی خێزانەكەی یان پشكی زیاد بكات، بەڵام دیاردەیەكی زەقم نەبینیوە بەرپرسێك بێت ئەو كارە بكات“.\nتریسکە ئیحسان ئەسعەدی، سەرۆکی کۆمەڵەی کارسازی خانمانی کوردستان بە (باس)ی راگەیاند، بەشێكی باشی ئافرەتان كۆمپانیایان بەناوە، یان پشكیان لە كۆمپانیاكاندا هەیە، گوتی: ”زۆربەی كۆمپانیاكان لە كوردستان بەناوی خانەوادە تۆمار دەكرێن و زۆر كەم هەیە بە ناوی یەك كەس و دوو كەس بێت، بەڵكوو بەشێوەی خانەوادەییە“.\nدڵزار ئیسماعیل ئاشكراشی كرد، لەنێو پڕۆسەی دامەزراندنی كۆمپانیا، بەڵێننامەیەك بە خاوەنی كۆمپانیا پڕ دەكرێتەوە كە فەرمانبەر و بەرپرسی باڵا نییە لە حكوومەت، ئەو بابەتە ئافرەتانیش دەگرێتەوە.\nلە هەرێمی كوردستان زیاتر لە 26 هەزار كۆمپانیا تۆمار كراون، كە زیاتر لە 23 هەزاریان كۆمپانیای خۆماڵیین و ئەوانی تریش بیانیین.\nدڵزار ئیسماعیل روونی كردەوە، لە دوای ساڵی 2014وە تۆماری كۆمپانیاكان بەهۆی قەیرانی دارایی و شەڕی داعش كەمیان كردووە، بە جۆرێك ئەگەر بەراورد بكرێت بە ساڵی 2013 ئەوە 20%ی تۆماری كۆمپانیاكان كەمی كردووە، گوتیشی: ”لەگەڵ ئەوەی تۆماری كۆمپانیاكان كەمی كردووە، بەڵام خەڵكی ناوخۆ و بیانیش كۆمپانیا دادەمەزرێنن، پێش قەیرانی دارایی ساڵ هەبووە 400 كۆمپانیای بیانی هاتووەتە كوردستان، بەڵام ئێستا ساڵانە لەنێوان 40 بۆ 50 كۆمپانیا دێن“.\nتریسكە ئەسعەدی، كە خۆی خاوەنی كۆمپانیایە دەیگوت: ”رێژەیەكی زۆری كۆمپانیاكان بە ناوی ژنانەوە تۆمار كراون، بەڵام پیاوان ئیدارەی دەكەن“.\nبەپێی ئەو داتا و زانیارییانەی دەست (باس) كەوتوون، 15 پڕۆژەی وەبەرهێنان لەلایەن ژنانەوە مۆڵەتەكانیان وەرگیراوە، ئەوەش لە كۆی سەرووی 750 پڕۆژەی وەبەرهێنان لە سەرتاسەری كوردستاندا، هاوكات زیاتر لە 105 كارگەش بە ناوی ئافرەتان تۆمار كراون.\nئەو پڕۆژانەی لەلایەن ژنانەوە مۆڵەتیان بۆ وەرگیراوە، بەسەر سێكتەرەكانی، پەروەردە، گەشتیاری، تەندروستی، پیشەسازی و هونەریدا دابەش دەبن، بەڵام زۆرترینی پڕۆژەكانی ژنان لە سێكتەرەكانی پەروەردە و تەندروستیدا جێبەجێ كراون.\nجەختیشی كردەوە، زۆر ئافرەت ئێستا كۆمپانیایان بەناوە و خۆیان بەڕێوەی دەبەن، بەڵام دووپاتی كردەوە، ئامارێكی دروستیان لەم بارەیەوە لەبەردەستدا نییە، گوتیشی: ”ئامارێكی تایبەت بە ئافرەتانی خاوەن كۆمپانیامان لانییە، بەڵام ئێستا زۆر ئافرەتی خاوەنی كۆمپانیا و كاری خۆیانن، لە کوردستاندا زۆر کۆمپانیا ھەیە بەناوی ئافرەتەوەیە، یان خێزان و پیاوان کاری لێ دەکەن“.\nیەكەم كۆمپانیای خۆماڵی لە هەرێمی كوردستاندا ساڵی 1995 دامەزراوە لە ساڵی 2000 یەكەم كۆمپانیای بیانی كە كۆمپانیایەكی توركی بوو لە هەرێمی كوردستان مۆڵەتی وەرگرتووە.\nسەرۆکی کۆمەڵەی کارسازی خانمان، پێی وایە: “بەراورد بە چەند ساڵی پێشوو، ئێستا رێژەیەکی باشی ئافرەت هاتوونەتە مەیدانی كارکردن و شوێنی تایبەتیى كار و ئابووریی خۆیان هەیە، بەڵام ئێمە چاومان لەوەیە ئافرەتان زیاتر بێنە پێشەوە، بە تایبەت بۆ نێو كار و بازرگانی“.\nبە بڕوای شارەزایانی ئابووری، زیادبوونی رێژەی ئافرەتان لەنێو كاری وەبەرهێنان و بازرگانی، یەكێكە لە هۆكارەكانی گەشەسەندنی كۆمەڵایەتى و ئابووری و هۆكارە بۆ زیاتر سەربەخۆیی دارایی ئافرەتان لە كوردستاندا.


هەواڵ / کوردستان :: 20/11/2019 :: 521 جار بینراوە\nچاوی تۆ :: 1 کاتژمێر پێش ئێستا\nبەڕێوەبەرایەتی گشتی هەماهەنگی قەیرانەكانی سەر بە وەزارەتی ناوخۆی حكومەتی هەرێمی كوردستان تمێكی وەڵامدانەوەی خێرای بۆ كارساتە سروشتی و مرۆییەكان ڕاگەیاند.\n(ئەمڕۆ 20ی تشرینی دووەمی 2019) مەریوان حەسەن بەڕێوەبەر لە فەرمانگەی هەماهەنگی قەیرانەكان لە كۆنگرەیەكی ڕۆژنامەنووسیدا ڕایگەیاند: بەشداربووانی ئەو خوولە پێكهاتوون لە 20 كەس و ئەم 20 كەسە بەشێكیان خۆبەخشن و بەشێكیان فەرمانبەری حكومەتن و بەشێكیان لە رێكخراوەكانی كۆمەڵگای مەدەنی كار دەكەن و ئەو ژمارەیە ناوی تیمەكەیان وەڵامدانەوەی خێرای مرۆییە، ئامانج لە دروستكردنی ئەو تیمە ئەوەیە لە كاتی روودانی هەر كارەساتێكی سروشتی یاخود هەر قەیرانێكی مرۆیی ئەو تیمە بتوانێت هاوكاری تیمەكانی تری حكومەتی هەرێمی كوردستان بكەن بۆ رزگاكردنی ژیانی هاووڵاتیان.\nوتیشی: "بیرۆكەی دروستبوونی ئەو تیمە پێشنیازی وڵاتی ئەڵمانیا و دامەزراوەی تی ئێس دی-یە كە وڵاتی ئەڵمانیاش هەمان تیمیان هەیە و ئێمە ویستمان سوود لە هەمان ئەزمونی ئەو تیمەی ئەوان وەربگرین و چۆن لە كوردستان تیمێكی هاوشێوەی ئەوان دروست بكەین، بەڵام لەگەڵ ژینگەی هەرێمی كوردستان بگونجێت و نەوەكو تەنها كۆپی پەیستی تیمەكەی ئەوان بێـت و لێرە تیمەكە نەتوانێت كار بكات.\nئەم تیمە بۆماوەی سێ هەفتە خولیان بینی ئەمڕۆیش كۆتایی بە خولەكە هێندراو دامەزراوە ئەڵمانییەكەش تەواوی پێداویستی بۆ تیمەكەی وەزارەتی ناوخۆ دابین كردووە، لە داهاتووش پلانمان هەیە لە هەریەكە لە شارەكانی سلێمانی و دهۆكیش هەمان تیم دروست بكەین، ئەو تیمە دەبێتە بەشێك لە وەزارەتی ناوخۆ و فەرمانگەی هەماهەنگی قەیرانەكان.


دەمیرتاش داوا ده‌كات هەموو دەستگیرکراوە سیاسیەکان ئازاد بکرێن | Rwmal | ڕووماڵ\nده‌ستپێك هه‌واڵی كوردستان دەمیرتاش داوا ده‌كات هەموو دەستگیرکراوە سیاسیەکان ئازاد بکرێن\nدەمیرتاش داوا ده‌كات هەموو دەستگیرکراوە سیاسیەکان ئازاد بکرێن\nخێزانی سەلاحەدین دەمیرتاش رایده‌گه‌یه‌نێت ”دەمیرتاش داوا ده‌كات هەموو دەستگیرکراوە سیاسیەکان ئازاد بکرێن”.\nئاوێنه: باشاک دەمیرتاش خێزانی سەلاحەدین دەمیرتاش سەردانی هاوسه‌ره‌كه‌ی کرد لە زینداندا و دوای سەردانەکەی پەیامێکی لە تۆڕی ئینستاگرام بڵاوکردەوەكه تیایدا هاتووه ”سەلاحەدی دەمیرتاش داوای کرد کە هەموو دەستگیرکراوە سیاسیەکان ئازاد بکرێن”.\nسەلاحەدین دەمیرتاش، هاوسەرۆکی پێشوی هەدەپە ماوەیەکی زۆرە لە زیندانی ئەدیرنەدا دەستگیرکراوە، دوای ئەوەی کە باشاکی خیزانی سەردانی کرد لە زینداندا لە تۆڕی تویتەرەوە ڤیدیۆیەکی بڵاو کردەوە کە تیایدا سوپاسی هەموو ئەو کەسانەی کرد کە لە کەمپینی داواکاری ئازادکردنی دەمیرتاشدا بەشداریان کردووە.\nلە ڤیدیۆکەدا باشاک دەمیرتاش ڕایگەیاند، ”سەردانی دەمیرتاشم کرد سەرەڕای زیندانی بوونی دۆخی دەرونی و تەندروستی زۆر باش بوو، سڵاوی بۆ هەموو ئەو کەسانە هەبوو کە داواکاری ئازادکردنی سیاسیە زیندانی کراوەکان دەکەن


بۆ دابەشکردنی ڤاکسین رێکخراوی تەندروستیی جیهان پێویستی بە 22 ملیار دۆلارە – ڕێژنه میدیا\nبۆ دابەشکردنی ڤاکسین رێکخراوی تەندروستیی جیهان پێویستی بە 22 ملیار دۆلارە\nشوبات 27, 2021\tجیهان, هه‌واڵ 72 بینین\nدابەشکردنی ڤاکیسنەکانی دژە کۆرۆنا بە شێوازێکی نادادپەروەرانە لەنێوان وڵاتە گەشەکردووەکان و وڵاتە تازە پێگەیشتووەکان نیگەرانیی سەرەکیی وەزیرانی دارایی و ئابووریی ئەندام لە رێکخراوی جی بیستە کە ئەمجارە ئیتاڵیا سەرکردایەتییان دەکات.\nدانییەل فرانکۆ، وەزیری دارایی ئیتاڵیا دوای کۆبوونەوەیەکی ئۆنلاینی وەزیرانی ئەندام لە گرووپی جی بیست رایگەیاند دەستگەیشتن بە ڤاکسینەکانی دژە کۆرۆنا لەلایەن وڵاتانی تازە پێگەیشتووەوە نیگەرانییەکی سەرەکی ئەندامانی ئەو رێکخراوە ئابوورییەیە.\nلە بەشێکی دیکەی قسەکانیدا فرانکۆ رایگەیاند: تاوەکو ڤاکسینەکانی دژە ڤایرۆسی کۆرۆنا دادوەرانە و لە کاتی خۆیدا دابەش نەکرێن، پێشبینی ناکرێت ژیان ئاسایی ببێتەوە.\nرێکخراوی تەندروستیی جیهانی رایگەیاندووە لە رووی داراییەوە پێویستی بە زیاتر لە 22 ملیار دۆلارە بۆ ئەوەی ڤاکسینەکان بە شێوازێکی دادوەرانە لە جیهان دابەشبکرێت.\nکۆرۆنا وایکردووە، زیاتر لە 530 هەزار کەس لە سنووری یەکێتیی ئەوروپا گیان لەدەست بدەن. بڵاوبوونەوەی خێرای جۆرە نوێیەکانیشی وایکردووە، بەرپرسانی یەکێتییەکە هەوڵبدەن هەڵمەتی کوتانی دژی ڤایرۆسەکە خێراتر بکەن.\nیەکێتیی ئەوروپا کە ژمارەی دانیشتووانی نزیکەی 450 ملیۆن کەسە، گرێبەستی کڕینی 2 ملیار ڤاکسینی لەگەڵ کۆمپانیا دەرمانسازەکان واژۆکردووە. واتە چوار هێندەی ژمارەی دانیشتووانی ئەوروپا ڤاکسینیان گرێبەستی کڕینی ڤاکسینیان واژۆکردووە، لە کاتێکدا هەر کەسێک تەنیا پێویستی بە دوو وەرگرتنی ژەم ڤاکسین هەیە.\nیەکێتیی ئەوروپا دەیەوێت تاوەکو مانگی ئەیلوولی ئەمساڵ، 70٪ی دانیشتووانی پێگەییشتووی خۆی بکوتێت کە دەکاتە 255 ملیۆن کەس، بەڵام پلانەکان رەنگە بەو شێوەیە بەرەو پێش نەچن، بێسەروبەری و نایەکسانی لە کڕینی ڤاکسینی کۆمپانیاکان هەندێ وڵاتی ئەوروپی ناچارکرد پەنا بۆ بەرهەمەکانی رووسیا و چین ببەن.\nهەفتەی رابردوو هەنگاریا بووە یەکەم وڵاتی ئەوروپی 5 ملیۆن ژەم لە ڤاکسینی سینۆفارمی چینی کڕی، دەتوانێت لە 10 ملیۆن ژمارەی دانیشتووانی 2 ملیۆن و نیو خەڵکی پێ لە کۆرۆنا بپارێزێت.\nپێشوو بەڕێوەبەرایەتی ڕەگەزنامە و كارتی نیشتمانی ئاگاداری هاوڵاتیان دەکاتەوە\nدواتر چه‌ند زانیاریه‌كی گرنگ له باره‌ی زه‌یتی كونجی


لەبارەی قەیرانی ئاوەوە هۆشداری دەدرێتە حكومەت - ئاوێنه\n“بەهۆی كەمی‌و پێنەدانی موچەوەیە”\nلەبارەی قەیرانی ئاوەوە هۆشداری دەدرێتە حكومەت\nوتەبێژی بەڕێوەبەرایەتی ئاوی دەوروبەری گەرمیان، هۆشداری دەدا بە حكومەتی هەرێم كە گرفتی پێنەدان‌و كەمی موچەی فەرمانبەرانیان چارەسەر بكات، ئەگینا قەیرانی ئاویش لەسنوری (9) فەرمانگەی ئاوی دەوروبەری گەرمیان، سەرهەڵدەدات.\nئاوێنە، ئاودێر محەمەد: سالار عەزیز بەرپرسی راگەیاندنی بەڕێوەبەرایەتی ئاوی دەوروبەری گەرمیان، بەئاوێنەی راگەیاند “لەسنوری بەڕێوەبەرایەتی ئاوی دەوروبەری گەرمیان (9) فەرمانگەمان هەیە ئاو دابەشدەكەن بەسەر هاوڵاتیاندا ناوچە جیاجیاكانی گەرمیان بەگوندەكانەوە”.\nوتیشی “لەسنوری ئەو بەڕێوەبەرایەتیانەمان، لەبەر بەرژەوەندی هاوڵاتیان تا ئێستا نەمان هێشتووە، قەیرانی ئاو روبكاتە هاوڵاتیان‌و ئاو دابەش دەكەین، بەڵام لێرەوە حكومەت بەئاگا دەهێنینەوە كە چیتر بە ئاگابێت لەدۆخی ژیانی فەرمانبەرانمان بەتایبەت كار پێكەری بیرەكان”.\nبەڕێوەبەری ئاوی دەوروبەری گەرمیان راشیگەیاند “كارپێكەری بیرەكانمان تەنیا 175 هەزار وەردەگرن ئەو پارەیەش بەشیان ناكات، بۆیە ئەگەر حكومەت گرفتی كەمی موچە چارەسەر نەكات كارپێكەری بیرە ئاویەكانمان دەستدەكەن بەمانگرتن”.\nتاگەکان: ئیداره‌ی گه‌رمیان، قه‌یرانی ئاو، موچه،


دامەزراوەیەكی ئەمەریكی هۆشداری لە بارەی چالاكییەكانی داعش لە عێراق دەدات و دەڵێ، لە توانایدا هەیە سێ پارێزگا بە تەواوەتی داگیر بكاتەوە و بەشێك لە بەغدای پایتەختیش بگرێت. دامەزراوەكە دەڵێ، دۆخی سووریا سەرقاڵ بوونی هێزەكان پێیەوە، وا دەكات بۆشایی لە عێراق دروست بێت.\nلە توێژینەوەیەك ناوەندی بەرەنگاربوونەوەی تیرۆر لە ئەكادیمیای "وێست پۆینت"ی سەربازی ئەمەریكی، ئاماژە بەوە دەدات داعش پشێوی سووریا بەهۆی پاشەكشەی سوپای ئەمەریكا لەو وڵاتە دەقۆزێتەوە بۆ ئەوەی دووبارە دەست بەسەر ئەو ناوچانە بگرێتەوە كە لە دەستی دا بوون، بە بەراورد بە 2014، دەتوانێت دەست بەسەر شەش پارێزگا بگرێت لەنێوان كۆنتڕۆڵی تەواو و كۆنتڕۆڵی بەشێك لێی.\nتوێژینەوەكە كە مایكل نایتس توێژەر لە بەرنامەی لیڤەر كە تایبەتمەندە بە كاروباری سەربازی و تەناهی لە عێراق و ئێران و وڵاتانی كەنداو، دەڵێ، لە دەستدانی زەوی هیچ كاتێك پێوەر نییە بۆ لەناوچوون و شكستی داعش، ئەگەرچی داعش 90%ی خاكی لە عێراق و سووریا لە دەستداوە، بەڵام ژمارەی چەكداران و ژمارەی هێرشە بەردەوامەكانی ئاماژەن كە داعش لە سووریا و عێراق شكستی نەهێناوە.\nئەو توێژەرە پشت بە ئاماری هێرشەكانی داعش لە 2018 دەبەستێ و دەڵێ هەزار و 271 هێرشی لە ماوەی تەنیا 10 مانگ ئەنجامداوە كە 762یان كردەی تەقاندنەوە بووە.\nروونی دەكاتەوە، لە نێوان مانگی كانوونی دووەم و تشرینی یەكەمی 2018، 135 هێرشی ئەنجام داوە و بەهۆیەوە زۆرترین كەس بەهۆیەوە بوونەتە قوربانی، جگە لەوەی لە هەمان ماوەدا 270 كردەی تەقینەوەی ئەنجام داوە لە رێگەی دانانەوەی بۆمب لەسەر رێگەكان و 120 هێرشیشی كردووەتە سەر بازگە و ناوەندەكانی هێزی عێراقی، 148 كردەی كوشتنی ئامانجداری ئەنجام داوە دژ بە سەركردەی عەشیرەتەكانی عێراق یان ئەندامانی ئەنجوومەنی پارێزگاكان یان سەركردەی هێزە تەناهییەكان بە مەبەستی نانەوەی پشێوی و دروست كردنی بۆشایی تەناهیی.\nلە توێژینەوەكەدا بە پشت بەستن بە زانیارییە هەواڵگرییە بەردەستەكان، داعش خۆی بۆ جەنگ لە هەجین ئامادە كردووە، ئەگەر سوپای سووریا بە ئاراستەی ئەو شارۆكەیە جولە بكات، چونكە ئەگەر ئەوە رووبدات ئەوا ئاڵۆزی و پشێوی تەناهی دروست دەبێت ئەمەش بە سوودی داعش دەبێت و هێرشێكی دژی زۆر سەخت ئەنجام دەدات.\nمایكڵ نایتس باس لە كشانەوەی سوپای ئەمەریكا لە سووریا دەكات، پێی وایە بە كشانەوەی ئەمەریكا دۆخێكی تەواو نا سەقامگیری تەناهی روودەدات و پەل دەكێشێت بۆ بەشێكی زۆر لە عێراق، دواجار ترەمپ تێدەگات كە بڕیاری كشانەوەی لە سووریا هەڵە بووە هەروەك بڕیارە هەڵەكەی ئۆباما لە كشانەوەی سوپای ئەمەریكا لە عێراق لە 2011 و بڕیارە هەڵەكەی سەرۆك بۆشی كوڕ كە 2003 رای گەیاند ئەركی ئەمەریكا لە عێراق كۆتایی هات.\n"داعش كۆنتڕۆڵی لەسەر شارەكانی عێراق و كێڵگە نەوتییەكان نەماوە، بەڵام ئەگەر شیكارێكی جۆری بۆ دۆخەكە بكەین بە پشت بەستن بە ژمارەی هێرشەكانی داعش بە روونی دەردەكەوێت كە داعش ئامادەكاری بۆ ئاڵنگارییەكی نوێ دەكات كە هێرشی پێچەوانەیە لەناو هەندێك ناوچە لە باكوری عێراق بە سوود وەرگرتن لە نەگونجانی دامەزراوەكانی دەوڵەتی عێراق لەگەڵ خەڵكی ناوچەكە و هەڕەشەكانی بەرەنگاربوونەوەی دژە تیرۆر بۆ خەڵكی ناوچەكە". نایتس لە توێژینەوەكەی وا دەڵێ، ئەوەش دەخاتەڕوو، داعش تەكتیكەكانی پێش خستووە لەو ناوچانەی لە دەستی داوە، دەزگای هەواڵگری ئەمەریكیش دەستی گەیشتووە بە چەندان توێژینەوە كە داعش لە هاوینی 2016 ئەنجامی داون دوای ئازادكردنەوەی موسڵ، دەڵێ ئەو توێژینەوانەی داعش ئەنجامی داون، ئاماژە بۆ ئەوە دەكەن كە داعش بەرەو بیابانە پەراوێز خراوەكان رۆیشتوون بۆ پارێزگاری كردن لە توانای مرۆیی خۆیان و دوور كەوتنەوە لەو زەویانەی كە دەكرێنە ئامانج لەلایەن هێزە عێراقییەكان و هاوپەیمانی نێودەوڵەتی.\nلە ئەیلوولی 2018، چەندان دەزگای هەواڵگری پشتڕاستی ئەوەیان كردەوە كە داعش ستراتیجییەكی نوێی پەیڕەو كردووە كە خۆی لە شەڕی چەتەگەری دەبینێتەوە دژ بە هێزە عێراقییەكان، ئەویش بە سوود وەرگرتن لە رۆڵی ئێران لە عێراق.\nبەگوێرەی ئاماری هێرشەكانی داعش و بڵاوبوونەوەیان لە عێراق بەتایبەت لەماوەی رابردوودا بە بەراورد بە ژمارەی ئەو هێرشانەی پێش فراوان بوونی ناوچەی هەژموونی لە عێراق و سووریا لە 2014، دەردەكەوێت كە داعش دەتوانێت بە تەواوی كۆنتڕۆڵی پارێزگای دیالە و سەلاحەدین و ئەنبار و دەوروبەری بەغدا و بەشێك لە مووسڵ و كەركووك بكات.\nنایتس لە توێژینەوەكەیدا هێما بۆ ئەوە دەكات، گرووپێك لە توێژەرانی ناوەندەكە هەڵساون بە هەڵسەنگاندنی هێرشەكانی داعش تا كۆتایی ئۆكتۆبەری 2018، بەگوێرەی داتاكان و ئاماری تەناهی و دیپلۆماسی و ئاماری رووداوە تایبەتەكانی دژ بە كۆمپانیاكانی تەناهی و ئاماری رووداوەكانی عێراق و راپۆرتە تەناهییەكانی حكوومەتی ئەمەریكا، دەركەوتووە كە هێرشەكانی ئەمدواییەی داعش زۆر لەوە زیاترن كە تەنانەت لەم توێژینەوەیەش ئاماژەی پێكراوە، بەشێك لەو هێرشانە هەر باس نەكراوە. لەوانە لە شارێكی وەك ئەنبار تێكڕای هێرشەكانی داعش لە مانگێكدا نۆ هێرش بووە، كەچی لە 2017 مانگانە 60 هێرش بووە و لە 2013ەش مانگانە 66 هێرش بووە، ئەمە لە كاتێكدایە داعش تەنیا 49%ی خاكی ئەنباری بەدەستەوە بووە.\nلە كۆتایی توێژینەوەكەیدا، نایتس، ئاماژە بە دابەزینی ژمارەی هێرشەكانی داعش دەكات، بەڵام دەڵێ هێرشەكانی داعش لە 2018 زۆر وردتر بووە و پلانی زۆر زیرەكانەی تێدا بەكار هاتووە، بەمەش روون دەبێتەوە كە هێرشەكانی داعش ئاستی وردی 30%ی لە ئەنبار زیادی كردووە بە بەراورد بە 2017 كە 20% بوو، كردنە ئامانجی 22 سەركردەی عەشایەر و كەسایەتی لەو شارە باشترین بەڵگەی وردی و پلان تۆكمەیی لە هێرشەكانی داعش دەردەخات.\nئه‌م بابه‌ته 6920 جار خوێنراوه‌ته‌وه


هەولێر، گردبوونەوەیەک دژى نادادپەروەرى لە بانگەشەى هەڵبژاردندا بەڕێوەچوو – کوردی – RojNews.News\n28/02/2020 - 8:30:50 pm\nسێشەممە, 18 سبت 2018 – 12:38 ڕۆژنیوز. هەولێر\nکاتژمێر ١٠:١٥ خولەکى پێش نیوەڕۆى ئەمڕۆ، دەستەى دادپەروەرى، کە لە کۆمەڵێک ڕێکخراوى مەدەنى پێک هاتوون، گردبوونەوەیەکیان لە بەردەم بیناى پەرلەمانى هەرێمى کوردستان، لە شارى هەولێر ئەنجامدا دژى نادادپەروەرى لە بانگەشەى هەڵبژاردندا.\nلە گردبوونەوەکەدا ڕێباز هاشم، ئەندامى دەستەى دادپەروەرى، بەناوى دەستەکەوە یاداشتێکى خوێندەوە و وتى:” لە بانگەشەى هەڵبژاردنى پەرلەمانى هەرێمى کوردستان، دادپەروەرى نییە، بەهۆى ئەوەى، کە پارە و داهاتێکى زۆر لاى هەندێک لایەن هەیە و پارەى بێسنور بۆ بانگەشە خەرج دەکەن، میدیاکانیان بۆ خۆیان قۆرغ کردووە، لایەنەکانى دیکەش بێبەش کراون”.\nهەر لە ڕاگەیەندراوەکەدا هاتبوو، کە لەلایەن وڵاتانى دەرەکییەوە پشتگیرى لایەنەکانى هەرێمى کوردستان دەکرێت، بەوەش ئەو وڵاتانە دەستێوەردان دەکەن لە هەڵبژاردنى هەرێمى کوردستاندا.\nلە درێژەى ڕاگەیەندراوەکەدا هاتووە، کە ئەوان وەک دەستەى دادپەروەرى داواى ڕەخساندنى هەلى بانگەشەیەکى یەکسان بۆ هەموو لایەنەکان دەکەن.\nلە بەشێکى دیکەى ڕاگەیەندراوەکەى دەستەى دادپەروەیدا، هاتووە، کە ئەوان وەک دەستەى دادپەروەى ماوەى نۆ ساڵە هەوڵدەدەن کە خانەنشنى پەرلەمانتاران و پلە تایبەتەکان نەمێنێت و جیاوازى نێوان زۆرترین مووچە و کەمترین مووچە لە هەرێمى کوردستان کەمبکرێتەوە، بەڵام ئەوە جێبەجێ نەکراوە، هەرچەند بەشێک لە پەرلەمانتارانى پێشوو بەڵێنى ئەوەیان دابوو کە ئەم داواکار ئەوان جێبەجێ بکەن بەڵام نەیانکردووە، بۆیە داوا لە هاوڵاتیان دەکەن کە متمانە بە ڵێنى کاندیدەکان نەکەن.\nلەکۆتایى ڕاگەیەندراوەکەشدا داواکراوە، کە لەگەڵ تەواو بوونى خولى چوارەمى پەرلەمانى هەرێمى کوردستاندا، ئەو بڕە پارەیەى کە وەک ئیمتیاز دەدرێتە پەرلەمانتاران، بۆ پەرلەمانتارانى خولى چوارەم خەرج نەکرێت و هاوکات خانەنشینى پەرلەمانتاران نەمێنێت.\nپاشماوەی شەڕی ئێران و عێراق شوانێکی کردە قوربانیی


فڕۆكه‌یه‌كی بێفڕۆكه‌وانی توركیا له قه‌ره‌باغ كه‌وته خواره‌وه\n2020-10-29 [09:10 AM]\nئه‌مڕۆ پێنجشه‌ممه هێزی به‌رگری هه‌رێمی قه‌ره‌باغ رایگه‌یاند، فڕۆكه‌یه‌كی بێفڕۆكه‌وانی توركیا له جۆری "به‌یره‌قدار" كه‌وته خواره‌وه كه هێزه‌كانی ئازه‌ربایجان له‌و جه‌نگه‌ی كۆتایی مانگی رابردوو سه‌ری هه‌ڵدا، به‌كاری ده‌هێنن.\nسوپای به‌رگری قه‌ره‌باغ له لاپه‌ڕه‌ی خۆی له تۆڕی كۆمه‌ڵایه‌تی فه‌یسبووك رایگه‌یاند، یه‌كه‌كانی به‌رگری ئاسمانی سه‌ر به سوپای به‌رگری، فڕۆكه‌یه‌كی دیكه‌ی بێفڕۆكه‌وانی له‌جۆری "به‌یره‌قدار" له‌ناو برد.\nئاماژه‌ی به‌وه‌دا، تاكو ئێستا بارودۆخ له هێڵی پێشه‌وه ئاڵۆزه، وتیشی، یه‌كه‌كانی به‌رگری ئه‌رمه‌نی به متمانه‌وه ئه‌ركه‌كانی خۆیان جێبه‌جێ ده‌كه‌ن، كۆنترۆلی بارودۆخی پرۆسه‌كه و ته‌كتیكی جه‌نگه‌كه ده‌كه‌ن.\nهه‌رێمی قه‌ره‌باغ له نێوان ئه‌رمینیا و ئازه‌ربایجان كێشه‌ی له‌سه‌ره، له 27 ئه‌یلول شه‌ڕ له‌نێوان ئه‌م دوو وڵاته ده‌ستی پێكرد، به هۆی ئه‌م جه‌نگه‌وه، له هه‌ردوولا سه‌دان كه‌س كوژران و هه‌زاران كه‌س بریندار بوون.


ئیمام خومەینی بوێری بە چەوساوەکانی جیهان دا بەرانبەر ستەم راپەڕن - Mehr News Agency\nAP ١٤٠٠ Khordad ١٤ ٠٨:٣٦\nNews Code 37611\nخەتیبی مزگەوتی ئایەتوڵا حەکیم لە سلێمانی:\nشۆڕشەکەی ئیمام وای کرد مامۆستایانی ئایینی و کەسایەتییە دینییەکان و تەنانەت کەسایەتییە سیاسیەکانی بوێری بە خۆیان بدەن و بەرامبەر ستەمکاران بوەستن و ترس و دڵەڕاوکەیەک کە پێش لە شۆرەشی ئیسلامی لە ناو کۆمەڵگای ئیسلامی دا هەبوو، گەڕاویەوە و خەلک ئومێدی پەیدا بوو.\nئاژانسی هەواڵی مێهر، بەشی نێودەوڵەتی: مامۆستا حوسێین خوشناو وتارخوێنی مزگەوت و حوسەینیەی ئایەتوڵا حەکیمم لە شاری سلێمانی باسی کاریگەریی شۆڕشی ئیسلامی ئێران و ڕێبەرایەتی کەسایەتییەکی ئایینی وەکوو ئیمام خومەینی لە سەر گەلە چەوسێندراوەکانی جیهان دەکات.\nدیمانەیەک سەبارەت بە کاریگەری ئیمام خومەینی و شۆرشی ئیسلامی ئێران لە سەر وڵاتانی ناوچە لە گەڵ مامۆستا حوسێین خوشناو وتارخوێنی مزگەوت و حوسەینیەی ئایەتوڵا حەکیم لە شاری سلێمانی ئەنجام بووە کە لە درێژەدا دەیخوێننەوە:\nکاریگەریی شۆڕشی ئیسلامی ئێران و ڕێبەرایەتی کەسایەتییەکی ئایینی وەکوو ئیمام خومەینی لە ئێران بۆ دژایەتی ستەمکاریی شای پەهلەوی، تا چ ڕادەیەک کاریگەریی هەبوو لە سەر هاندانی گەلانی ناوچەکە بۆ ڕاپەڕین دژی ستەمکاران بە تایبەت کوردەکان بۆ بەرەنگاریی زوڵم و ستەمی حاکمانی ئەو کاتەی بەعس؟\nبێگومان لە شۆرشی ئیسلامی ئێران کاریگەری زۆر جدی هەبوو لە سەر گۆڕانکاری لە وڵاتاندا و بە تایبەت لە وڵاتە ئیسلامییەکاندا و بە تایبەتتر ئەوەی کە ڕێبەرایەتی ئەم شۆرەشە پاک و بێگەردە لە ئەستۆی کەسێکی ئایینی وەکوو حەزرەتی ئیمام خومەینی ڕەحمەتی خوای لێ بێ، بووە.\nئینسان ئەتوانێ موعجیزه بە چاوی خۆی ببینێت تەنانەت لە دوای پێغەمبەرانیش لە ناو پایتەختی وڵاتێک کە چەند هزار ساڵە شاهەنشاهی و دەسەڵاتدارانی زڵهێز و ستەمکار حوکمی ئەکەن و بەو پەڕی بێڕەحمییەوە میلەتی ئێرانیان ئەچەوساندەوە، پیاوێکی ڕیش سپی, عەمامەبەسەر, خواناس, بێترس, بێ ئەوەی که هیچ بیرێک لە گیانی خۆی بکاتەوە دێت لە ناو پایتەختەکەدا لە تەیارەو دائەبەزێت و بەوپەری دڵفراوانی و بەوپەری دڵنیا بوون بە خۆ و بەوپەری هیمەتەوە و پشتیبان بە خوا بوونی سەد لە سەدی ئەم پیاوە دێ لە ناو جەرگەی ئەم وڵاتە و لەم پایتەختەدا و لە ناو مەیدانێک کە دەوربەرەکەی هەمووی بەتاڵە و لە هەر لایەکەوە ئەتواندرێ هجوومی بکرێتە سەر، بێ ترسانە بانگی دروستکردنی دەوڵەت ئەکات و ئەفەرمێ من دەوڵەت دروست ئەکەم و دەوڵەتی زڵهێزی ئەوکاتە ئەروخێنین بە پشتوانی خوا و بە کومەک و هاوکاری گەلەکەم.\nئەمە لای مامۆستایانی ئایینی و کەسایەتییە دینییەکان و تەنانەت کەسایەتییە سیاسیەکانی وای لێکردن کە بوێری بە خۆیان بدەن و بەرامبەر ستەمکاران بوەستن و ترس و دڵەڕاوکەیەک کە پێش لە شۆرەشی ئیسلامی لە ناو کۆمەڵگای ئیسلامی دا هەبوو، گەڕاویەوە و خەلک ئومێدی پەیدا بوو.\nمن زۆربیستوومە لە سەرتاسەری دونیا و بە تایبەت لە هەرێمی کوردستانی عێراقیش چەندین کەس هەبوون چاوەرێی سەرکەوتنی ئەم شۆرشە بوون و ئومێدیان بەستبوو بەم شۆرشە و بە ڕاستی دڵخۆش بوون لە ئەوەی کە پیاوێکی وەک حەزرەتی ئیمام ڕەحمەتی خوای لێ بێت سوڵتە و دەسەڵاتی وڵاتێکی وەک کۆماری ئیسلامی گرتە دەست و کۆماری ئیسلامی دروست کرد.\nئەندێشەی دروست بوونی ڕێبەرایەتییەکی یەکە بۆ جیهانی ئیسلام کە ئیمام خومەینی داکۆکی دەکردە سەر، ئێستا چەندە بۆ جیهانی ئیسلام و موسڵمانان پێویستە؟ بە تایبەت لەم کاتانەدا کە موسڵمانان لە زۆر شوێنی جیهاندا لە ژێر گوشاری دوژمندان.\nکه بیر و هزری ئەوەمان هەبێت کە ئیمام ڕەحمەتی خوا لێ بێت ئەم بنیاتەی دانا, ئەویش ئەوە بوو کە کەسێکی دیندار بۆ سەرتاسەری جیهانی ئیسلامی ببێتەوە ئوسوە و پێشەوا و هەموو موسڵمانان لە دەوری کۆ ببنەوە و من پێم وایە ئەمڕۆ و ئێستا و لە هەموو سەردەمێک زیاتر ڕەنگە بتوانم بڵێم پێویستمان بەو کەسایەتیە هەیە کە سەرپەرستی وڵاتانی ئیسلامی و جیهانی ئیسلام بکات.\nبە مەرجێک موسڵمانان لە تەفرەقە و دووبەرەکی و ڕق لەیەک هەڵگرتن و دژایەتی کردنی یەکتر و چال بۆ یەکتر هەڵکەندن واز بێنن. ئەمە ئاواتی هەموو ئینسانێکی ئیمانداری ڕاستەقینەیه ئەمە ئاواتی هەموو مرۆڤێکی خاوەن ویژدانی دڵسۆزە بۆ دینی خوا و پێغەمبەرەکەی کە یەک کەسایەتی لێهاتووی بەتوانای زانا و هەڵگری پەیامی خوا و پێغەمبەری خوا سەرپەرەستی جیهانی ئیسلام بکات.\nئەم ئاواتە ئینشەڵا نابەینە گۆر لەگەڵ خۆمان و بە چاوی خۆمان ئەیبینین بە ڕێبەرایەتیی ئیمامی زەمان و حەزرەتی مەهدی سڵاوی خوای لە سەر بێت که ئینشەڵا دونیا سەرتاسەر چاومان بە جەمالی هاتنی ئەم پیاوە بەڕێزە ڕووناک ببێتەوە هەر چی زووتر بێت و ئەم دەسەڵاتەی جیهانی ئیسلام بگرێتە دەست و هەموومان لە دەوری کۆ ببینەوە.\nئیمام ئەمەی دەرک کردبوو ناکۆکی و دووبەرەییەکانی جیهانی ئیسلامی دەرک کردبوو و ئەیزانی بەڕاستی پێویستە جیهانی ئیسلام یەک قیادە بیگرێتە دەست و یەک کەسایەتی بیگرێتە دەست . تا ئەندازەیێکی زۆر من پێم وایە کۆماری ئیسلامی توانی ئەم کاریگەرییەی هەبێت بەڵام هەر وەکوو پێویست موسڵمانان ئیستیجابەیان نییە و ئەمەش لە ئێستایە نییە لە هەموو سەردەمێکدا بووە, حەتا لە زەمانی پەیغەمبەری خوا مرۆڤ وەکوو پێویست لە دەوری پێغەمبەر کۆ نابوونەوە.\nجاری وا هەبوو لە شەر جێیان ئەهێشت, جاری وا هەبوو لە ناو نوێژی جومعەوە جێیان ئەهێشت و لە دوای ئەو خانەدانەکەی که ئەهل و بەیتی پێغەمبەرن بە هەمان شێوە خەڵک لە دەوریا کۆ نەبوونەو وەکوو پێویست, گەرچی ئەوان بۆ هەموو ئومەت بوون, بۆ هەموو ئینسانیەت بوون, بە بێ جیاوازی, بەڵام خەڵکەکە لێیان تێنەگەهیشت و هاوکاری نەدەکردن و پشتیوانی نەکردن.\nهیوادارین کۆماری ئیسلامی بە ڕێبەرایەتی ئەمڕۆی ئایەتوڵا خامەنەیی بتوانێ ئەم قیادە و ئەم سەرپەرەشتیەی جیهانی ئیسلام بگرێتە ئەستۆ و خەڵکانێک کە بە ڕاستی دڵسۆزی دینی خوای پەروەردگارن پشتیوانی بکەن و هاوکار بن بۆ ئەوەی کە یەک قیادە لە سەرتاسەری زەوی بۆ جیهانی ئیسلام دروست بێت و هەموومان پشتیوانی ئەم قیادە و ئەم دەسەڵاتە بین تا بتوانێ جیهانی ئیسلام بەهێزتر بکات و دوژمنان نەتوانن فێڵمان لێ بکەن و بمانچەوسێنەوە و ژێردەستمان کەن.\nئەمە هیوایێکە و ئاواتێک که لە دڵی هەموو ئینسانێکی خاوەن ویژدان و بە تایبەتتر خۆشەویستان و دۆستانی خانەدانی پێغەمبەر و چی ئەوانەی ڕاستەوخۆ پێیان ئەوترێ شیعە و شوێنکەوتووی ئیمامی عەلی و خانەدانی پێغەمبەری خوا و چی ئەوانەی کە ئەهل و بەیتی پێغەمبەریان خۆش ئەوێت بە ئاواتن کە بتوانین لە ژیر سێبەری یەک کەسایەتیی و یەک ڕابەردا ئێمە بژین تا دونیای ئیسلام بە یەکپارچەی بمێنێتەو و کاریگەری دوژمنان لە سەر ئێمە نەبێت.\nبیرۆکەی ئیسلامی سیاسی و ئیسلامی کۆمەڵایەتی کە ئیمام خومەینی بەردی بناغەیی شۆڕشی ئیسلامی لە سەر ئەوە داناوە، مۆدێلێکی نوێ بوو لە حکومەتی ئیسلامی کە دژی ئیسلامی سکۆلاریزم بوو، ئەم شێوازە وەک خاڵێکی وەرچەرخانە لە حوکم کردنی ئیسلامی، پێتان وا یە ئەگەر لە وڵاتانی موسڵمان ئەو مۆدێلە لە سیاسەتی ئایینی و دینی (نەک دینی سیاسی ) پەیڕەو بکرێت چ کاریگەرییەکی لە سەر دۆخی ئێستای ئوممەتی موسڵمان دەبێت.\nلە دێرزەمانەوە نەخشەی دوژمنان و داگیرکەران ئەوە بووە کە حەزیان لەوە بووە بەردەوام موسوڵمانان لاواز بن و دوور بن لە بابەتی سیاسی. لە حاڵێکدا ئیسلام هاتووە بۆ ئەوەی مرۆڤ دروست بکات و دایبڕێژێت لە سەر بنەغەیەکی ئیسلامی سیاسی بەو واتایە کە ئیدارەی جیهان بدات و بێگومان ئەو بیروبۆچوونەوەی حەزرەتی ئیمام سەداسەد راست و دروست بوو و ئێمە ئەمەمان لە پێغەمبەر و خانەدانەکەی بۆ بەجێماوە.\nپێغەمبەر لە گەڵ ئەوەی کە پیاوێکی خودایی و ڕاست و دروست بو، بە هەمان شێوە سیاسەت و ئیدارەی ئۆمەتی ئەکرد. هیچ پەیامێکی خوایی بۆ سەر زەوین نایێت مەگەر بۆ ڕێخستنی مرۆڤەکان و کەوابوو ئیسلام پێویستی بە سیاسەتە بەڵام نە سیاسەتێک کە فێڵ و درۆ و خەیانەت و داگیرکاری تێدا بێت. بەڵام ئیدارە کردنی ئۆمەت، یەکگرتوویی و وەستان لە بەرانبەر دوژمنانی ئیسلام یەکێک لە ئەرکە هەرە پیرۆزەکانی ئیسلام و نەبوونی تەفرەقە و هەبوونی برایەتی و یەکپارچەیی خۆی سیاسەتێکە کە لە جیهانی ئیسلامدا داکۆکی لە سەر کراوە.\nکارێکی زۆر پیرۆزە مرۆڤ بتوانێ سیاسەت و دین پێکەوە کۆ بکاتەوە و ئیدارەی ئۆمەت بدات. ئیمام زۆر دووری ئەڕوانی و چاوی کراوە بو. سوپاس بۆ خودا ئیمام توانی دەنگی ئەم پەیامە پیرۆزەی خوا و پێغەمبەری بە گوێی زۆر کەسدا بدات و زۆر کەس کە موسوڵمانیش نەبوون، لە ڕێگای ئیمام بەهرەیان وەرگرت. ئیمام هەم سیاسەت و هەم دینی لەبەرچاو دەگرت و دینیش بە شێوەیەک کە تەنیا خێر و بەرەکەت بێت بۆ هەموو مرۆڤ و بە تایبەت بۆ جیهانی ئیسلام. پێغەمبەریش هەر بەم شیوە بووە و لەم ڕێگاوە کۆمەڵگای ئیدارە کردووە.\nلە بەرچاو گرتنی دین و سیاسەت بابەتێکی تازە بوو و پێشتر شتی وامان نەبوو بەڵام ئیمام توانی ئۆمەتی ئیسلامی کۆ کاتەوە لە سەر سفرەیەک و پێیان بڵێت ئێمە هەموومان ئینسانین و پاشان موسوڵمانین بۆ ئەوەش ئیلهامی لە ئیمام عەلی وەرگرتبوو و بەو چاوە سەیری جیهانی دەکرد و توانی جیهانی ئیسلام لەوە تیبگەینێت کە ئێمە بۆ بەرەنگاری لە گەڵ ئەو بیروهزرانەی دژی جیهانی ئیسلامن هەم پێویستمان بە سیاسەت هەیە هەم یەکگرتوویی.\nشێخ حوسێن خوشناو\nهاوپەیمانی فەتح کاردانەوەی بە ڕێککەوتنی بەغدا- واشینتۆن نیشان دا


ebdulrehman bamerni: توركیا گێمەكێ دژی یێ یاریێ خوسارەت بوو!\nهاریكاریێن ئەمریكا و هەڤپەیمانێن وێ بو پێشمەرگەی ژ بو رویبریبونا وان دگەل تیرورستێن داعش، هاریكاریەكە بو سنورداركرنا پێشڤەچوونا داعشێ لڤێ دەڤەرێ و دەرئەنجامێ وێ ژی، دا كو ئەڤ گروپە نەبیتە گەفەكا راستەوخو ل سەر ئارامیا جیهانێ. ئەگەر ل بەروكێن شەری ژی تەماشا بكەین، پێشمەرگەی ل باشورێ كوردستانێ و شەرڤانێن یەپەكێ ل روژئاڤایێ كوردستانێ، شیاینە باوەرییا ئەمریكا و هەڤپەیمانێن وێ بو خوە مسوگەر بكەن، كو ئەو دشێن بەرسینگا ڤی گروپی بگرن. ژبەر هندێ ژی، ئەمریكا هەر زوی د هەوارا پێشمەرگەی هات و دگەل هەڤپەیمانێن خوە، دەست ب پرچەككرنا پێشمەرگەی كر. لێ گرفت د شەرڤانێن یەپەكێ دا بو و ئەگەر هاتنە پرچەك كرن، ئایا دێ بنە گەفەك ل سەر دەڤەرێ و دەوروبەرێن خوە؟ كو یەپەكە ب بەشەكێ یان تایەكێ پەكەكێ بو هەوالگیریا ئەمریكا هاتیە پێناسەكرن و پەكەكە ژی دلیستا پارت و رێكخراوێن تیرورێ دا یە؟ هەر چەندە بابەتێ یەپەكێ و كانتونێن روژئاڤای و (جەبهە و لنەسرە و داعش) ل سوریێ نە بابەتەكێ نوی نە بو ئەمریكا، لێ رەنگە ئەمریكا بچاڤێ گومانێ ل ڤان شەرڤانان تەماشەكربیت و دان بوێ چەندێ نەدانابیت، كو ببیتە هەلبژاردەییا وان.\nبوچی ئەمریكا نەدڤیا پشتەڤانیا یەپەكێ بكەت:\n1. رژێما ئەسەدی: یەپەكە تا راددەیەكی بوێ چەندێ دهاتە تومەتباركرن، كو هەڤكارێ ڤەشارتیێ رژێما سوریێ بویە و ئەمریكا ژ مێژە هەولدانان دكەت، وێ رژێمێ بگوهوریت.\n2. توركیا: مەترسیا مەزن یا وەلاتێ توركیا، پەیدابونا كانتونێن كوردی یە ل وی وەلاتی و توركیا دزانیت پەیوەندیێن یەپەكێ و پەكەكێ گەلەك نزیكی ئێكن و تا وی راددەی ئەو وەلاتە یەپەكێ ب چەقەكێ پەكەكێ دزانیت و ئەگەر ئەمریكا و هەڤپەیمانێن وێ د هەوارا وان چوون، ئەڤە جورە دان پێدانەكە ب كانتونێن وێ و دترسیت كو ببنە هێلیڤانێن پەكەكێ و ئەڤ چەندە ژی بو توركیا هێلا سورە و یەپەكە ب تەمامكەرێ پەكەكێ ددا ناسكرن، كو پەكەكە دلیستا رێكخراوێن تیرور دانە و ژلایەكێ دیڤە ئەگەر ئەمریكا پشتەڤانیا یەپەكێ ل وێ پارچەیێ كر و ئەگەر دەستهەلات ل سوریایێ هاتە گوهورین و كورد بو نە خودانێن هەرێما خوە، هینگێ كوردێن باكور ژی دێ لیستا داخوازیێن خوە زێدە كەن.\n3. هەرێما كوردستانێ: دان پێنەدانا هەرێما كوردستانێ كانتونێن روژئاڤای، ئەگەرەكێ دی بون كو ئەمریكا و هەڤپەیمانێن وێ بگومان ل یەپەكێ و شەرڤانێن وێ سەح بكەت.\n4. خواندنا ئەمریكا: ئەگەر ئەمریكا پشتەڤانیا پێشمەرگەی كربیت و یا یەپەكێ نەكربیت، ژ بەركو ل هەرێما كوردستانێ حكومەت و پەرلەمانەكێ هەلبژارتی هەیە و دشەرێ ئازادییا عیراقێ دا، پێشمەرگەی رولەكێ ئەرێنی گێرابو و ئەمریكا هەرێما كوردستانێ، ب ئێك ژ هەڤپەیمانێن خوە یێن گرنگ لدەڤەرێ دزانیت و سەبارەت یەپەكێ ژی، گومانا لدەف هاتبو دروستكرن كو بەشەكە یان چەقەكە ژ پەكەكێ.\nبوچی ئەمریكا هەڤكاریا خوە بو یەپەكێ دیار كر:\n1. خوراگریا شەرڤانێن یەپەكێ: هێرشا تیرورستێن داعش دڤان حەفتیێن بوری دا، بهەمی هێزا خوە ڤە بو سەرداگرتنا كوبانێ و بوی چەكێ خوە یێ گران ڤە و دبەرامبەر دا، خوراگری و بەرخودانا شەرڤانێن پەكەكێ بو ئەمریكا دیار بو، كو ل وەلاتێ سوریا تاكە هێز یا بشێت بەرسینگا گروپێ داعشێ بگریت، یەپەكە یە و بو ڤێ ژی بزاڤێن خوە ئێخستنە كاری كو هاریكاریێ بو پێش كێش بكەت و سەرانێن ئەمریكا و چەند وەلاتێن دی دیاركرن، كو كەتنا كوبانێ بو ناڤ دەستێن داعشێ هێلا سورە.\n2. بەرەڤانیكرن ژ ئاخێ: بو ئەمریكا دیار بو، كو شەرڤانێن یەپەكێ نە رێكخراوەكا تیروری نە و شەری دژی تیرورێ دكەن و ئەڤ بەرخودانا ئەو دكەن، بەرخودانەكە ژ بو رزگاركرنا ئاخێ و پاراستنا گیانێ هاولاتیان و ئەڤە ژی ئامانجەكا پیروزە و ئەڤە نە ئامانجا چ رێكخراوێن تیروری یە.\n3. خوپیشاندان: خوپیشاندانێن ل توركیا ژلایێ هاولاتیێن كورد ڤە و ل چەندین وەلاتێن جیهانی، كو داخوازكرین ئەمریكا و هەڤپەیمانێن وێ پشتەڤانیا خوە بو كوبانێ و كوردێن وێ پارچێ وەك پێشمەرگەی دیاركەت، پشت راستكرنەك بو جڤاكێ نیڤ دەولەتی دروست بو، كو یەپەكە نە مەترسیە ل سەر ئاسایشا جیهانی.\n4. پشتەڤانیا هەرێمێ: خالا گرنگ پشتەڤانیا سەركردایەتیا هەرێما كوردستانێ بویە ژبو بەرخودانا شەرڤانێن كوبانێ ل وەلاتێ سوریا و ئەڤێ ژی تا راددەیەكی رێخوشكرن بو ئەمریكا و هەڤپەیمانێن وێ پەیدا كر، كو دڤێت هاریكاری بو یەپەكێ هەبیت بو بەرسینگرتنا گروپێ داعش و یەپەكە دێ شێت باوەریا جڤاكێ نیڤ دەولەتی بدەست خوە ڤە ئینیت.\nبوچی توركیا یاری دوراند:\n1. ئەمریكا و هەڤپەیمانێن وێ، یەپەكە ب تیرور ل قەلەم نەدان و ئامادەیا خوە بو پشتەڤانیكرنا وێ دیاركرن و توركیا ژی نەچاركرن، كو دەریێن خوە یێن سنوری بو گەهاندنا هاریكاریان بو كوبانێ و یەپەكێ ڤەكەن.\n2. خوپیشاندانێن پشتەڤانیكرنا كوردان چ ل توركیا یان هەر وەلاتەكێ جیهانی بو جیهانێ هەمیێ دیاركرن، كو دوزا كوردی دوزەكا رەوایە و ئاخ و زمان و نەتەوە وان پێكڤە گرێددەت و جڤاكێ نیڤ دەولەتی ژی، دێ خواندنێن خوە یێن جوداتر بو ئایندەیێ كوردان ل باكور و روژئاڤایێ كوردستانێ هەبن.\n3. یەپەكێ و پەكەكێ خوە نیشاندان كو نە پارتێن تیروری نە و بەلكو دژی تیرورێ نە.\n4. گەفێن گروپێ تیرورستی یێ داعش، پەیوەندیێن ئیرانێ و ئەمریكا برنە دقوناغەكا دی دا و ئەڤە ژی بو ئالیسەنگیا دەڤەرێ و بتایبەتی توركیا نە باشە، كو ئیران دەستێوەردانەكا راستەوخو دعیراقێ دا دكەت.\n5. توركیا نەشیا دەنگێن پێدڤی یێن ئەندامێن ئەنجومەنێ ئاساییشا نیڤ دەولەتی بدەست ڤە بینیت، كو دوی ئەنجومەنی دا ببیتە ئەندام و ژ 193 دەنگان بتنێ 60 دەنگ بو خوە مسوگەركرن و ئەڤە ژی رەنگە بو هەبونا هندەك بەلگەیێن گوماناوی بیت كو ڤی وەلاتی دەست دگەل گروپێ داعشێ دا هەبیت.\nدروژناما وار ژمارە 1199 دا هاتیە بلاڤكرن\nبلاڤكه‌ر -- عبدالرحمن بامرنى --روژ-- 9:08 م


عەبادی لەساڵیادی سەرکەوتندا: ئەمڕۆ بردنەوەی ئاڵنگارییەکە لەڕێگەی تێپەڕاندنی دابەشبوونی سیا\nعەبادی لەساڵیادی سەرکەوتندا: ئەمڕۆ بردنەوەی ئاڵنگارییەکە لەڕێگەی تێپەڕاندنی دابەشبوونی سیاسی و کارکردن بە رۆحییەتی یەک تیمەوە دەکرێت بەمەبەستی خزمەتکردنی عیڕاق\n2021.12.10 - 13:35 72 like 0\nئەمڕۆ ساڵیادی سەرکەوتنە مەزنەکەیە، کە تێیدا عیڕاق بەسەر تاریکیی و وەحشیگەرایی و فیتنەی داعشیدا سەرکەوت، و گەورەترین پڕۆژەی بۆ لەناوبردنی عیڕاق وەکو دەوڵەتێک داڕماند، لە دەی کانوونی یەکەمی ۲۰۱۷ـدا عیڕاق لە چنگی پڕۆژە پشتیوانلێکراو و خزمەتکراوەکەی داعش ئازادکرا.\nبەندە ئەمڕۆ پیرۆزبایی لە عیڕاقییەکان دەکەم بەبۆنەی ساڵیادی ئەو سەرکەوتنەی کە بەخوێنی خۆیان نەخشاندیان، و سڵاو دەنێرم بۆ ئیرادە و قوربانیدانی جەنگاوەرە قارەمانەکانیان، و جەختدەکەمەوە لەوەی ئەم گەلە لەتوانایدایە ئاڵنگارییەکان تێپەڕێنێت هەرچەندە سەختبن.\nئەمڕۆ یادی سەرکەوتنەکەمان دەکەینەوە، لە کاتێکدا وڵاتەکە لەنێو دابەشبوونێکی سیاسیدا دەژێت، هەروەها لەنێو هەڵاوسانێکی تۆقێنەر کە توانا بژێوییەکانی هاوڵاتیان پەکدەخات. ئەمانەش ئاڵنگاریی نوێن و هەموومان ئەخاتە بەرامبەر بەرپرسیارێتیئەرکی بەدمەوە چوونی و چارەسەرکردنیان، لەپێناو دووبارە بردنەوەی گرەوی دەوڵەت.\nئەمڕۆ بردنەوەی ئاڵنگارییەکە لەڕێگەی تێپەڕاندنی دابەشبوونی سیاسی و کارکردن بە رۆحییەتی یەک تیمەوە دەکرێت بەمەبەستی پاراستنی دەوڵەت و یەکڕیزیی و سەروەرییەکەی و خۆشگوزەرانی هاوڵاتییەکاندا. ئەمەش لەڕێگەی یەکڕیزیی نیشتیمانییەوە و حوکمڕانی چالاک و بەڕێوەبەری بەتوانا و پاکی دەوڵەتەوە لەپێناو خزمەتکردنی عیڕاقییەکاندا.


https://1baiser.com عێراق نازانێت چى له ته‌رمى چه‌كدارانى داعش بكات |\nHome ڕاپۆرت عێراق نازانێت چى له ته‌رمى چه‌كدارانى داعش بكات\nوڵاتانی بیانی وه‌ریان ناگرنه‌وه\nسه‌ره‌ڕاى ڕاگه‌یاندنى سه‌ركه‌وتن به‌سه‌ر داعشدا له ساڵى 2017دا هێشتا چاره‌نووسی ته‌رمى به‌رپرس و چه‌كدارانى داعش نادیاره، كه به‌شێكیان له گۆڕه‌پانى جه‌نگدا نێژراون و به‌شێكیشیان كه بیانین وڵاته‌كانیان وه‌ریان ناگرنه‌وه.\nشه‌ڕه‌كانى ئازادكردنه‌وه‌ى موسڵ له ده‌ستى داعش چاره‌نووسی هه‌زاران ته‌رمى چه‌كدارى ئه‌و گرووپه‌ى به نادیاری هێشتووه‌ته‌وه كه له‌و شه‌ڕه‌دا كوژراون.\nئاڵۆزیى ئه‌و پرسه كارێكى وای كردووه كه زانیاریى جیاواز له‌سه‌ر چاره‌نووسیان بڵاو بكرێته‌وه.\nله مانگى ڕابردوودا به‌شێك له میدیاكان زانیاریى ئه‌وه‌یان بڵاو كرده‌وه كه گوایه ته‌رمى هه‌ندێك له چه‌كداره‌كانى داعش له لایه‌ن خۆبه‌خشى ڕێكخراوه خێرخوازییه‌كانه‌وه له سنوورى موسڵ به پێنج هه‌زار دۆلار به كه‌سوكاریان فرۆشراونه‌ته‌وه و هه‌ر زوو لیوا نه‌جم جبوورى به‌رپرسی دۆسیه‌ى ئه‌منیى موسڵ هه‌واڵه‌كه‌ى ڕه‌ت كرده‌وه و ڕایگه‌یاند: «ئه‌و زانیارییانه‌ى له باره‌ى فرۆشتنه‌وه‌ى ته‌رمى چه‌كدارانى داعشەوە باس ده‌كرێن ڕاست نین».\nئه‌و ڕه‌تكردنه‌وه‌یه نه‌یتوانى ئاو بكات به ئاگرى ئه‌و زانیارییانه‌ى كه له باره‌ى چاره‌نووسی چه‌كدارانى داعشه‌وه بڵاو كراونه‌تەوه.\nشه‌ممه‌ى ڕابردوو 7ى ته‌مووز ڕێكخراوه‌كانى كۆمه‌ڵگه‌ى مه‌ده‌نى داوایان كرد كه لێكۆڵینه‌وه له‌وه بكرێت كه له لایه‌ن به‌شێك له ڕێكخراوه‌كانه‌وه ته‌رمى چه‌كدارانى داعش فرۆشراوه.\nجووڵاندنى ئه‌و پرسه له پاش ئه‌وه بوو كه چه‌ند گرته‌یه‌كى ڤیدیۆیی بڵاو كرایه‌وه تیایدا ته‌رمى چه‌كدارانى داعش ده‌فرۆشرێنه‌وه به كه‌سوكاریان.\nگه‌رمیى شه‌ڕى داعش و خێرایی ڕووداوه‌كان كارێكى وای كرد كه مامه‌ڵه‌كردن له‌گه‌ڵ ته‌رمى چه‌كدارانى داعشدا خێرا بێت كه به‌شێكى زۆریان له گۆڕه‌پانى شه‌ڕدا نێژراون.\nعه‌لی به‌یاتى ئه‌ندامى كۆمیسیۆنى مافى مرۆڤى عێراق به «ئاژانس»ى وت: «هێزه ئه‌منییه‌كان كاتێكى وایان له‌به‌ر ده‌ستدا نه‌بوو كه ته‌رمى چه‌كدارانى داعش به‌و شێوه بنێژرێت كه پێویسته، به‌ڵام به شێوه‌یه‌كى مرۆڤانه مامه‌ڵه‌یان له‌گه‌ڵ كرا و له شوێنى تایبه‌تدا نێژران».\nبه‌یاتى وتیشى: «پێویسته بۆ جارێكى تر ئه‌و گۆڕانه‌ى داعش هه‌ڵبدرێنه‌وه تا ناسنامه‌كانیان دیاری بكرێت».\nهێشتا ته‌رمى سه‌دان چه‌كدارى داعش له پزیشكى دادى ئه‌و شارانه‌دایه كه شه‌ڕى داعشی تێدا كراوه، كه به‌شێكیان خاوه‌نیان نییه و به‌شێكى تریشیان خاوه‌نه‌كانیان ناوێرن وه‌ریان بگرنه‌وه به‌تایبه‌ت ئه‌وانه‌ى كه بیانین.\nسه‌رچاوه‌یه‌كى ئه‌منیى باڵاى عێراق كه له‌به‌ر هه‌ستیاریى دۆسیه‌كه نه‌یویست ناوى بڵاو بكرێته‌وه به «ئاژانس»ى وت: «ته‌رمى سه‌دان چه‌كدارنى داعش له پزیشكی دادى نه‌ینه‌وا و ئه‌نبار و سه‌ڵاحه‌دین و به‌غدا چاوه‌ڕێى بڕیارێكى یه‌كلاییكه‌ره‌وه‌ن بۆ ئه‌وه‌ى كۆتاییان پێ بهێندرێت».\nئه‌و سه‌رچاوه‌یه وتیشى: «ته‌رمى به‌شێك له‌و چه‌كدارانه‌ى داعش كه بیانین وڵاته‌كانیان قایل نین ته‌رمه‌كانیان وه‌ربگرنه‌وه و پێشنیارێكیش هه‌یه كه له بیابانى ناوه‌ندى عێراقدا شوێنێكى تیابه‌ت ته‌رخان بكرێت بۆ ناشتنى ته‌رمى چه‌كدارانى داعش».\nته‌رمى ئه‌و چه‌كدارانه‌ى داعش كه له لایه‌ن دادگاكانى عێراقه‌وه سزاى له‌سێداره‌دانیان به‌سه‌ردا جێبه‌جێ ده‌كرێت چانسیان له‌وانى تر باشتره كه به ڕه‌سمى ڕاده‌ستى كه‌سوكاریان ده‌كرێته‌وه.\nئه‌ندامه‌كه‌ى كۆمیسیۆنى مافى مرۆڤى عێراق ده‌ڵێت: «ئه‌و تاوانبارانه‌ى داعش كه له گرتووخانه‌ى ناوه‌ندى ناسڕییه له سێداره ده‌درێن ته‌رمه‌كانیان ده‌نێردرێت بۆ پزیشكى دادى به‌غدا و له‌وێوه ڕاده‌ستى كه‌سوكاریان ده‌كرێته‌وه و ئه‌گه‌ر ته‌رمه‌که‌ش وه‌رنه‌گیرێته‌وه شاره‌وانى ده‌ینێژێت به‌ڵام دوور له گۆڕستانه‌كان».


یه‌کێتی ئه‌وروپا قایل ده‌بێت له‌سه‌ر سـه‌پاندنی سـزای توندتر به‌سه‌ر ئێراندا\nڕێبه‌رانی یه‌کێتی ئه‌وروپا ڕێـکه‌وتن له‌سه‌ر ئه‌وه‌ی به‌ره‌و پـێشـه‌وه هه‌نگاو بنێن له پلانه‌کانیان بۆ سه‌پاندنی سـزای توندتر به‌سه‌ر ئێراندا به‌هۆی به‌رنامه ناوکیـیه مشـتومڕ له‌سه‌ره‌که‌ی.\nوه‌زیرانی ده‌ره‌وه‌ی یه‌کێتی ئه‌وروپا ڕۆژی دووشه‌ممه له کۆبوونه‌وه‌یه‌کدا له لۆکسمبۆرگ ڕه‌شــنووسی بڕیارێـکی سـزای به‌هێزیان مۆرکرد که به دوای ئه‌و سـزایانه‌دا دێت که هه‌فته‌ی ڕابردوو له لایه‌ن ئه‌نجومه‌نی ئاسایشی نه‌ته‌وه یه‌کگرتووه‌کانه‌وه په‌سه‌ندکران.\nوه‌زیره‌کان ده‌ڵێن سـزاکانی تری یه‌کێتی ئه‌وروپا که ڕه‌نگه له مانگی داهاتوودا بسه‌پێنرێت به‌ربه‌سـتی زیاتر ده‌خاته سه‌ر بازرگانی و بواره‌کانی دارایی ئێران و هاتوچۆی کاربه‌ده‌سـتانی تاران، هه‌روه‌ها پـیشه‌سـازی گاز و نه‌وتی ئێرانیش ده‌کاته ئامانج.\nئێران دووه‌م گه‌وره‌ترین وڵاته که ئیحتیاتی گازی سـروشـتی هه‌بێت و چوارهه‌مین گه‌وره‌ترین هه‌نارده‌ی نه‌وتی خاوه له جیهاندا.\nبه‌رپـرسی سـیاسه‌تی ده‌ره‌وه‌ی یه‌کێتی ئه‌وروپا (کاثرین ئاشتۆن) ڕۆژی دووشه‌ممه ڕایگه‌یاند که‌وا بانگهێشـتی وتووێژکه‌ری باڵای ئێرانی کردووه تا ده‌رباره‌ی پـرۆگرامی ناوکی وڵاته‌که‌ی گفتوگۆی له‌گه‌ڵدا بکات.


یەکێتی: پەلە بکرێ لەپڕکردنەوەی بۆشایی نێوان پێشمەرگە و سوپای عێڕاق – لڤین پرێس\nیەکێتی: پەلە بکرێ لەپڕکردنەوەی بۆشایی نێوان پێشمەرگە و سوپای عێڕاق\nمەڵبەندی دووی ڕێکخستنی کەرکوک، داواکارین لە فەرماندەی گشتی هێزە چەکدارەکانی عێڕاق پەلە بکات لەپڕکردنەوەی بۆشایی ئەمنی نێوان هێزی پێشمەرگەی کوردستان وهێزەکانیتری سوپای عێڕاق.\nشەوی ڕابردوو چەکدارانی رێکخراوی تیرۆریستیی داعش هێرشیان کردە سەر فەوجی دووی لیوای 10ی وەزارەتی پێشمەرگە لە ناوچەی زورگەزراو لە سنووری میحوەری کەرکووك، لە ئاکامی ئەو هێرشەدا دوو پێشمەرگە شەهید بوون.\nمەڵبەندی دووی ڕێکخستنی کەرکوکی یەکێتی نیشتیمانی کوردستان سەبارەت بەو هێرشە ڕاگەیەندراوێکی بڵاوکردەوە و تێیدا هاتوە،” ئەوەی جێگەی نیگەرانیە کە هێزو لایەنە تورکمانی و عەرەبی و عێڕاقیەکان لەبری ئەوەی پڕۆتستۆی ئەو کارە تیرۆرستیە بکەن،کە بەرگری لەخاک و گەلانی ئەم وڵاتە دەکەن،بەڵام بەداخەوە، لەکاتێکدا کە هێشتا خوێنی زام و جەستەی بریندارەکانی پێشمەرگەکان تیمار نەکرابوو،چەند لایەنێکی شۆڤێنی وەک هاوسۆزیەک بۆ تێرۆرستان،بەیاننامەیان لەدژی هێزی پێشمەرگەی کوردستان و بڕیارێکی فەرماندەی گشتی هێزە چەکدارەکانی عێڕاق بڵاو کردۆتەوە،ڕایانگەیاندوە دژی پێکهێنانی هێزی هاوبەشی نێوان پێشمەرگە و سوپای عێڕاقین…!\nمەڵبەندی دووی کەرکوک ڕاگەیەندراوێک بڵاو دەکاتەوە،ئەمەی خوارەوە دەقەکەیەتی:\nلەکاتێکدا شەوی ڕابردوو هێزەکانی پێشمەرگەی کوردسان لەبەرزاییەکانی زورگە زراو سەر بەناحیە پردێ کەوتنە بەر هێرشێکی تیرۆرستانی داعش،بەداخەوە دوو پێشمەرگە شەهید بوون و ژمارەیەکیتریش برینداربوون، ئەوەی جێگەی نیگەرانیە کە هێزو لایەنە تورکمانی و عەرەبی و عێڕاقیەکان لەبری ئەوەی پڕۆتستۆی ئەو کارە تیرۆرستیە بکەن،کە بەرگری لەخاک و گەلانی ئەم وڵاتە دەکەن،بەڵام بەداخەوە، لەکاتێکدا کە هێشتا خوێنی زام و جەستەی بریندارەکانی پێشمەرگەکان تیمار نەکرابوو،چەند لایەنێکی شۆڤێنی وەک هاوسۆزیەک بۆ تێرۆرستان،بەیاننامەیان لەدژی هێزی پێشمەرگەی کوردستان و بڕیارێکی فەرماندەی گشتی هێزە چەکدارەکانی عێڕاق بڵاو کردۆتەوە،ڕایانگەیاندوە دژی پێکهێنانی هێزی هاوبەشی نێوان پێشمەرگە و سوپای عێڕاقین…!\nڕەتکردنەوەی چەمکی (هاوبەشی و هاوئاهەنگی) لەپێناو پاراستنی ئاسایشی سەرو ماڵی هاوڵاتیانی سەرجەم نەتەوەکان خۆی لەخۆیدا دەیسەلمێنێت ئەوجۆرە سیاسەتانە جگە لە ئەجێندایەکی شۆڤێنی و تایەفی هیچ خزمەتێک بە پێکهاتەکانی کەرکوک ناگەیەنێت.\nبۆیە داواکارین لە فەرماندەی گشتی هێزە چەکدارەکانی عێڕاق پەلە بکات لەپڕکردنەوەی بۆشایی ئەمنی نێوان هێزی پێشمەرگەی کوردستان وهێزەکانیتری سوپای عێڕاق،چونکە تیرۆرستانی داعش سودیان لەو بۆشاییە وەرگرتووە و بوونەتە مەترسی بۆ سەرو ماڵ و ئاسایشی کەرکوک و کەرکوکیەکان،بێگومان ئەمەش بە دروستبون و پێکهێنانی هێزی هاوبەش لەو سنورانە دوخی ئەمنی بەهێزتر دەبێت و خەونی تیرۆر و تیرۆرستان و شۆڤێنیەکانیش لەگۆڕ دەنرێت.\nمەڵبەندی دووی ڕێکخستنی کەرکوک\nحكومه‌تی هه‌رێمی كوردستان په‌یامێكی بڵاوكرده‌وه\nبه‌شیر حه‌داد له‌باره‌ى پۆستى سه‌رۆك كۆمار ڕوونکردنەوە دەدات


هه‌ڵوێستمان به‌رانبه‌ر ڕۆژاوا ده‌بێت هه‌ڵوێستی ڕه‌خنه و هاریکاریی بێت ... اهیر باهیر- له‌نده‌ن -به‌شی شه‌شه‌م\nهێزه‌کانی ئه‌مه‌ریکا و وڵاتانی ڕۆژئاوا هێزێکی تاریکن و هه‌رگیز هه‌تاو له‌بن هه‌نگڵی ئه‌وان هه‌ڵنه‌هاتووه و هه‌ڵیشنایه‌ت، پێوه‌ری باش و خراپی هه‌ر بزوتنه‌وه‌یه‌ك له‌م دونیایه‌دا پێشئه‌وه‌ی لێکدانه‌وه‌ی دیکه‌ی بۆ بکه‌یت، زۆر ئاسانه، ته‌نها سه‌رنجێك له هه‌ڵوێستی ئه‌مه‌ریکا و وڵاتانی ڕۆژاوای له‌سه‌ر بده، گه‌ر پشتگیرییانکرد ئه‌وه جێگای پرسیاره!! گه‌ر دژایه‌تیشیانکرد ئه‌وه جێگای تێڕامان و وردکردنه‌وه‌یه‌تی . هه‌ڵبه‌ته ئه‌م فۆرمیله‌یه له‌گه‌ڵ بزوتنه‌وه و ڕێکخراوه تیرۆریسته‌کاندا نایه‌ته‌وه ئه‌ویش ته‌نها له‌به‌ر ئه‌وه‌ی که له هه‌قه‌تدا نازانین ڕاو هه‌ڵوێستی ئه‌مه‌ریکاو وڵاتانی ڕۆژاوا له‌سه‌ریان چۆنه، چونکه بۆ ئه‌وان زۆر ئاساییه ئه‌مڕۆ بیانکه‌نه تیرۆریسست و به‌یانی بیانکه‌نه گیانفیداکه‌ر، ئه‌مڕۆ شه‌ڕی مه‌مره و مه‌ژییان له‌گه‌ڵدا ده‌که‌ن و به‌یانی وتووێژو دانوسان . وه‌ڵامی گرتنه‌به‌ری ئه‌م سیاسه‌ته‌ش ئاسانه که ئه‌ویش سیاسه‌تکردنه و سیاسه‌تیش ته‌نها و به‌ته‌نها به‌رژه‌وند ده‌خوێنێته‌وه نه شتێکی دیکه له ژیاندا .\nهه‌رچیش سه‌باره‌ت به یارمه‌تی و کۆمه‌کی ئه‌مه‌ریکا و وڵاتانی ڕۆژاوا به‌رامبه‌ر به ڕۆژاوا هه‌یه، گه‌رچی کۆمه‌که‌که‌یان شتێکی وانییه له چاو کۆمه‌ك به بزوتنه‌وه و حکومه‌ته کۆنه‌په‌رسته‌کاندا یه‌ك ده‌ر سه‌دیش نییه، به‌ڵام هێشتا ده‌بێته جێی پرسیار. بۆچی ؟ وه‌ڵامه‌که‌ی زۆر ئاسانه ئه‌و‌یش ئه‌وه‌یه که به‌هیچ هێزێکی سه‌ربازی ناتوانرێت بزوتنه‌وه‌ی ڕۆژاوا بۆ ماوه‌یه‌کی درێژ سه‌رکوتکرێت ئه‌مه جگه له‌وه‌ی که ئه‌و وڵاتانه ڕووبه‌ڕووی ناڕه‌زاییه‌کی گه‌وره‌ی هاووڵاتانیان و هاووڵاتیانی وڵاتانی دیکه‌ش ده‌بنه‌وه . به‌ڵام ته‌نها ڕێگایه‌ك که ئاسانه بۆ تێشکانی ئه‌و ئه‌زموونه ڕێگای ئاشتیه، بێ خوێنڕشتن و سه‌رکوتکردنیش، لانی که‌م بۆ چه‌ند ساڵێکی دیکه ده‌توانرێت کپکرێت، ئه‌ویش ڕێگای ئابوری و داگیرکردنی ئابورییانه‌یه . من له وتارێکی دیکه‌مدا باسم له‌مه کردوه بۆیه لێره‌دا ناگه‌ڕێمه‌وه سه‌ری.\nئه‌وه‌ی که من ده‌یبینم له سیاسه‌تی په‌یه‌ده و هه‌ڵسوکه‌وتی سه‌رکرده‌کانی و دیمانه‌کانیاندا، ئه‌مان زۆر به په‌رۆشن که له ئه‌مه‌ریکا و هاوکاتیش وڵاتانی ڕۆژاوا نزیکببنه‌وه، تاکو ئه‌وان له‌مان نزیکببنه‌وه. ئه‌مه‌ریکا گه‌ر هه‌نگاوێك بێته پێشه‌وه ئه‌مان دوو هه‌نگاو به‌پیریه‌وه ده‌چن .\nهاوکاری و کۆمه‌کی ئه‌مریکا له ئێستادا زیاتره له‌سه‌رده‌می جه‌نگه‌که‌ی کۆبانی . ئێستا ئه‌مه‌ریکا به‌ڕاسته‌وخۆ نه‌ك له ڕێگای حکومه‌تی هه‌رێمه‌وه یارمه‌تی یه‌په‌گه و یه‌په‌ژه ده‌دات . هه‌ر چه‌ند مانگێك له‌مه‌وپێش بوو که ئه‌مه‌ریکا 50 که‌سی له شاره‌زا و پسپۆڕانی سه‌ربازی و ڕاوێژکاری خۆی هه‌واڵه‌ی ڕۆژئاوا کرد بۆ یارمه‌تیدانیان. ئاشکرایه که یارمه‌تییه‌کانی ئه‌مه‌ریکا بۆ ڕۆژاوا هێواشه و به پلانه، ئه‌ویش له‌به‌ر : یه‌که‌م: تورکیا . دووهه‌م: سونه و حکومه‌ته‌کانی که‌نداو . سێهه‌م : تا ئێستاش ئاڕاسته‌ی ئاینده‌ی ڕۆژاوا نه‌ك هه‌ر بۆ ئه‌مه‌ریکا ته‌نانه‌ت بۆ ئێمه‌ش دیارنییه.\nئێمه یارمه‌تییه‌کانی ئه‌مه‌ریکا بۆ هێزه‌کانی ڕۆژاوا له زه‌مینه‌ی واقیعدا ده‌بینین، گه‌رچی که‌میشن، ده‌با ئێستاش له دیمانه‌ی سه‌رانی په‌یه‌ده‌شه‌وه که سه‌باره‌ت به ئه‌مه‌ریکا قسه ده‌که‌ن شتێك بزانین.\nله دیمانه‌یه‌کی صاڵه‌ح موسلیم له 02/09/2015 دا له‌گه‌ڵ جه‌معیه‌یه‌ی کوردی واشنگتۆن ( WKI)، دا، سه‌باره‌ت به ڕاو هه‌ڵوێستی په‌یه‌ده له‌سه‌ر ئه‌مه‌ریکا و هه‌ڵوێستی ئه‌مه‌ریکا، کردی، له وه‌ڵامی پرسیاری: ئامانج له زۆنی نه‌فڕین که حکومه‌تی تورکیا ده‌یه‌وێت له ڕۆژاوادا بیسه‌پێنێت چییه. . . ؟و هه‌ڵوێستی ئیداره‌ی ئه‌مه‌ریکی چییه‌و . . . ئه‌م زۆنی نه‌فڕینه بۆ تۆ چیده‌گه‌یه‌نێت؟ موسلیم له وه‌ڵامه‌که‌یدا سه‌باره‌ت به ئه‌مریکا زۆر به ڕاشکاوییه‌وه ده‌ڵێت؛ "ئه‌مه‌ریکا چه‌ندجارێك ئه‌و داخوازییه‌ی تورکیای ڕه‌تکردۆته‌وه و ئێمه بڕوایان پێده‌که‌ین. . گه‌ر تورکیاش ئه‌م پلانه بخاته کار ئه‌وه ئێمه به داگیرکردنی خاکی سوریای ڕه‌چاوده‌که‌ین" به‌ڕاستی وه‌ڵامێکی زۆر ساویلکانه‌یه گه‌ر له حه‌قه‌تددا ئه‌وه ڕای موسلیم بێت دیاره نه ئه‌مه‌ریکا ده‌ناسێت و نه گرنگی تورکیا و وڵاتانی که‌نداو و کۆمه‌ڵی سونی مه‌زهه‌بیش بۆ ئه‌مه‌ریکا ده‌زانێت، خۆئه‌گه‌ر واشبزانێت وڵامێکی دیبلۆماسیانه‌ی داوه‌ته‌وه ئه‌وه نه‌لای زۆربه‌ی زۆری کورد و نه لای ئه‌مه‌ریکییه‌کانیش ته‌نها مه‌ترێکیش ئه‌و بڕوابوونه به ئه‌مریکا، بڕناکات، چونکه ئه‌مریکا نزیکی په‌یه‌ده له په‌که‌که‌وه ده‌زانێت و په‌که‌که‌ش به پارتێکی تیرۆریست ده‌زانێت.\nموسلیم له وه‌ڵامدا ده‌ڵێت ". . . ئه‌مه هه‌نگاوێکیی ئه‌رێیانه‌یه، ئێمه به‌دووی فراوانکردنی په‌یوه‌نییه‌کانمان له‌گه‌ڵ ئه‌مه‌ریکادا چ دیبلۆماسی و چ سیاسییه‌وه‌ین وه به هیواشین سه‌رکه‌وتوو بین له کردنی ئه‌وه‌دا"\nله پرسیارێکی دیکه‌ی WKI : په‌یامی تۆ چییه بۆ خه‌ڵکانی ئه‌مه‌ریکی و حکومه‌ته‌که‌یان؟ موسلیم له وه‌ڵامدا ده‌ڵێت " ئه‌مه‌ریکا ده‌وڵتێکی مه‌زنه و هه‌وڵیی پێشه‌وه‌بردنی دیمۆکراسی بڵاوکردنه‌وه‌ی له سه‌ر ئاستی جیهانده‌دات . ئه‌مه‌ریکییه‌کانیش ستانده‌ر و مه‌بده‌ئی خۆیان بۆ دیمۆکراسی هه‌یه. . . هه‌ر به‌م هۆکارانه ئێمه ده‌بێت په‌یوه‌ندیمان له‌گه‌ڵ خه‌ڵکانی ئه‌مریکا و حکومه‌ته‌که‌یان پته‌و بکه‌ین " به‌ڕاستی کاره‌ساته که باشترین سه‌رکرده‌ی په‌یه‌ده ئه‌وه ڕاو بۆچونی بێت له‌سه‌ر ئه‌مه‌ریکا . ـمێژوی نزیکی لانی که‌می سه‌دساڵه‌ی ئه‌مه‌ریکا نه‌ک هه‌ر پشتگیری دیمۆکراسی نه‌کردووه به‌ڵکو مێژویه‌کی خوێناوییه و به ملۆێنه‌ها خه‌ڵکی له به‌رگریی و داکۆکی دیمۆکراسیدا له وڵاتانی خۆیاندا خه‌ڵتانی خوێن کردوه ، گریمان ئه‌م وه‌ڵامه‌شی به دیبلۆماسییه‌تی بزانێت، به‌ڵام هیچ ڕاستییه‌کی تیادا نییه و داپۆشینی تاوانه یه‌ک به‌دوایه‌که‌کانی ده‌وڵه‌تی ئه‌مریکایه به‌رامبه‌ر به ده‌یه‌ها نه‌ته‌وه له پێشی پێشه‌وه نه‌ته‌وه‌که‌ی موسلیم خۆی . سه‌رکرده‌یه‌کی وه‌کو ئه‌و پێویستی به‌و موغازه‌له و موجامه‌له‌یه بۆ ئیداره‌ی ئه‌مه‌ریکا، نییه.\nله دیمانه‌یه‌کی جه‌میل بایک-دا که له ڕؤژی 07/12/2015 که له لایه‌ن Mahmut Hamsic وه ئه‌نجامدراوه، له وه‌ڵامی یه‌کێك له پرسیاره‌کاندا که سه‌باره‌ت به ڕێره‌وی بزوتنه‌وه‌ی باکور و ڕۆژاوایه، بایك ده‌ه‌ڵێت " ئێمه نه له شانی ئه‌ریکاوه و نه له‌شانی ڕوسیاوه ده‌ڕۆین . ئێمه هێزی سێهه‌مین له‌وێ و نێونه‌رایه‌تی هێڵی سێهه‌م ده‌که‌ین، له کاتێکدا ده‌ڵێم " ئێمه" مه‌به‌ستم کوردی ڕۆژاوایه " ڕۆژنامه‌وانه‌که ده‌پرسێت : ئه‌وان ده‌ڵێن چی؟ بایك له وڵامدا ده‌ڵێت " ئه‌وان ده‌ڵێن هه‌رکه‌س دانمان پیادابنێت دانی پیادا ده‌نێن و هاوپه‌یمانیان ده‌بین. هه‌تا ئێستا که‌س به فه‌رمی ڕۆژاوای نه‌ناسیوه . له‌به‌ر ئه‌مه‌ش کورد نه لاشانی ئه‌مه‌ریکاوه‌یه و نه له شانی ڕوسیاوه، به‌ڵام په‌یوه‌ندی هه‌یه. هه‌رکه‌س شه‌ڕی داعش بکات ئێمه له هاوشانیانه‌وه شه‌ڕده‌که‌ین "\nبه‌ڕای من گه‌رچی بایك باشترین که‌سی ناو په‌که‌که و په‌یه‌ده‌یه و له هه‌ر هه‌موو که‌سێکی دیکه‌شیان باشتر له هزری ئۆجه‌لان و مه‌سه‌له‌ی کۆنفیدرالێزم تا ڕاده‌یه‌کیش له" بوکچین" تێگه‌یشتووه به‌ڵام هێشتا له‌م دیمانه و یه‌ک دوو دیمانه‌ی دیکه‌یدا ده‌یتوانی وه‌ڵامی خۆی و په‌که‌که له سه‌ر ڕوداوه‌کان، بێ هه‌ڵوێسته و بێ پرسیاردانان وه‌ڵام بداته‌وه. بۆ نموونه لێردا ده‌یتوانی خۆی له قه‌ره‌ی هه‌ندێ خاڵی حه‌ساس نه‌دات .


کامیار سابیر: سووکایەتییکردن و جوێندان بە مردوو ( نەوشیروان موصطەفا) بە ناوی رەخنەی رادیکاڵەوە! | wtarikurd\nکامیار سابیر: سووکایەتییکردن و جوێندان بە مردوو ( نەوشیروان موصطەفا) بە ناوی رەخنەی رادیکاڵەوە!\nنوسینی : کامیار سابیر | 27.05.2017 1:29 PM | بەشی: فرە بابەت | بێ کۆمێنتە\nکۆمەڵێ ئایدیۆلۆژیست و ئانارشیست( فەوضەویی) بەتایبەتیی لەو چەپ و کۆمۆنیستانەی لە بەیاننامە و شیعاراتە ئایدیۆلۆژییەکانی خۆیان زیاتر، شتێکی تر ناخوێننەوە و تێگەیشتنی سیاسییان بۆ دونیا و بۆ ژیان، زۆر بێ سەلیقەیی و بێ فیکریی پێوە دیارە، لە چەند رۆژی رابردوودا، لەمەرگی نەوشیروان موصطەفادا، هەموو کار و چالاکییەکان بووە بە جوێندان، سووکایەتیی و تەوهینکردن بە گۆڕ و لاشەی مردووی ئەم پیاوە. لە کاتێکدا نەیارەکانی ئەم پیاوە، لە ئیسلامییەکان، لە شیوعییەکان و تەنانەت لە پارتییەکانیش، ئەوەندە بێ چاو و روو نیین، بێن لە تەعزێ و پرسەدا، ئیهانە بە مردوو بکەن، ئەگەر بیشیکەن لەم کاتەدا، ئەوە لە رێگەی سایت و پەیجی سێبەرەوە، دەیکەن. لە کاتێکدا، هەندێ کەس بەناوی کۆمۆنیستبوون و چەپبوونەوە ( خۆشبەختانە ژمارەیان زۆر کەمە) کەوتوونەتە تەحقیرکردن نەک هەر بە نەوشیروان، بەڵکو بە هەموو ئەو جەماوەرە میلیۆنییەی کوردستان کە هەست دەکەن، پشتیان شکاوە. پشتشکان و ناسۆرییەک، چەند بۆ نەوشیروانە، هەزاران جار زیاتر بۆ بێکەسیی خۆیانە کە کۆمەڵێ حیزبی چەتە و مافیا، ئیدارەی سامانی نیشتمانیی و گوزەرانی خەڵکیان قۆرغ کردووە.\nیەکێکم لەو نووسەرانەی رەخنەی زۆر توند و رەقم لە گۆڕان و لە سیاسەتەکانی نەوشیروان گرتووە، بەڵام لەم کاتی پرسەیەدا، ئەوپەڕی بێمۆڕاڵیی و نائینسانییە، بەو زمانە ئایدیۆلۆژییە، بەناوی رەخنەی رادیکاڵەوە( بە تێرمی بەڵشەفیکەکان و ستالینیستەکان) هەندێ کەس، کەوتوونەتە ناو ئەم گەمە موخابەراتیی و شەخصییەی هەندێ لە رائیدەکانی فاشیزمی کوردایەتییەوە کە ئەوان خۆیان لە روویان نایەت بیکەن، ئەم تایپە سەیرەی ئەم کۆمۆنیستانە، لەگەڵ هەندێ کەسی تردا بە بیانووی ئەوەی سەربەخۆ و رادیکاڵن، ئەم خۆشخزمەتییەیان بۆ دەکەن. ئەم جوێندان و تەوهینە شەخصییانە، ئەوەندەی تر ئیعتیباری شەخصیی و حیزبیی و ئایدیۆلۆژیی ئەم کەسانە، دەخاتە ژێر پرسیارەوە؟ کەسێ، یان حیزبێ بیەوێ رەخنە بگرێ، دەبێ حەوصەڵەی سیاسیی و ئایدیۆلۆژیی ئەوەندە گەورە بێت، چاوەڕێ بکات دوو هەفتە بەسەر پرسەکەدا بڕوات، ئەوسا بکەوێتە رەخنەگرتن لە خۆی لە کتێبەکانی، لە نووسین و یاداشتەکانی، یان لە مێژووی سیاسیی و بەرنامە سیاسییەکانی ئەو پیاوە. ئەمە تەقدیسکردنی مردوو نییە، بەڵکو ئەم تەوقیتی تەوهینکردنە، ئەوپەڕی حەماقەتی سیاسییە.\nمرۆڤ، ئەوەندە مۆڕاڵی مرۆیی، ویقاری شەخصیی، ستراکتۆری سیاسیی و فیکریی لاواز بێت و بەو زمانە بازاڕییە و بەو شیعاراتە ئایدیۆلۆژییانە، سووکایەتیی بە مردوویەک بکات، بەهۆی حیقدی ئایدیۆلۆژیی و غوبنی سیاسیی و ئێرەییەوە، ئاو بە ئاشی دەسگا جاسووسییەکانی ئەم حیزبی کوردایەتیی و ئەو حیزبی کوردایەتییدا بکەیت، شایانی ئەوە نییە لای من فڕێند بێت. هەرکەسێک سووکایەتیی کردبێ و ئەوەندەی کاتم هەبووبێت و بەرچاوم کەوتبن، ئەوانەی لایکیشیان کردبێ لە چەند رۆژی رابردوودا، ئەنفڕیندم کردوون. هەرکەسیش بەم پۆستە قەڵس دەبێت، با من ئەنفڕێند بکات. ئەم ئیهانەکردن و سووکایەتییانە، هەمووی بە قازانجی ملیاردێرەکانی کوردایەتییە و بگرە لە رێگەی سایتە سێبەرەکانیانەوە، مۆبەڵایزی ئەم کەمپەینەش دەکەن. سووکایەتییکردن بە ئینسان و بە مردوو، پێچەوانەوەی تێڕوانینەکانی مارکسە بۆ ئینسان، لای مارکس، مرۆڤ بەهایەکی بەرزی هەیە. هەموو ژیانی خۆیشی بۆ گۆڕینی ژیانی مرۆڤ تەرخان کرد. ئەم جۆرە کۆمۆینیستانە، لەمارکسیزمیش حاڵیی نەبوونە.\nسەرنج: کۆمۆنیستە کوردەکان( بەهەموو ڤێرژنە جیاوازەکانیانەوە) چەند کەمیش بن، هەندێ کەسی عەقڵانیی، ژییر و وردەکاریان تێدایە، کەواتە مەبەستم لەهەموویان نییە.


134 ڕۆژ له كۆبانییەوه بۆ ڕه‌ققه | ئاژانس\nHome بیروڕا 134 ڕۆژ له كۆبانییەوه بۆ ڕه‌ققه\nله ڕێكه‌وتێكى سه‌یردا، ماوه‌ى ئازادكردنه‌وه‌ى ڕه‌ققه به‌رامبه‌ر بوو به ماوه‌ى ئازادكردنه‌وه‌ى كۆبانی، به‌و پێیه كه له دواى 134 ڕۆژ هێزه‌كانى سوریاى دیموكرات وه‌ك پارێزه‌رانى فیدراڵییه‌تى باكوورى سوریا به پشتیوانیى هاوپه‌یمانیى نێوده‌وڵه‌تى، ئازادكردنه‌وه‌ى ته‌واوه‌تیی شارى ڕه‌ققه‌ى ڕاگه‌یاند كه به پایته‌ختى تیرۆرى جیهانى و پێگه‌ى سه‌ره‌كیی داعش ئه‌ژمار ده‌كرێت، له داستانێكى مه‌زندا كه خرایه سه‌ر تۆمارى داستانه مه‌زنه‌كانى ئه‌و هێزانه‌ى كه یه‌كینه‌كانى پاراستنى گه‌ل و یه‌كینه‌كانى پاراستنى ژنان بڕبڕه‌ى پشتى پێك ده‌هێنێت.\nئه‌م هێزه سه‌ركه‌وتنى ستراتیجیی یه‌ك له‌دواى یه‌كى به ده‌ست هێناوه له دژى داعش؛ له سه‌ری كانییه‌وه تا كۆبانی و گردی حمیس و گرێ سپی تا ده‌گاته ڕه‌ققه كه ده‌كرێت له باره‌یه‌وه بوترێت كه ئازادكردنه‌وه‌ى ترۆپكى ئه‌و قوربانییه گه‌ورانه بوو كه ئه‌و هێزانه به درێژایی ئه‌و ساڵانه پێشكه‌شیان كرد له ڕووبه‌ڕووبوونه‌وه‌ى ڕێكخراوه تیرۆریستییه‌كاندا.\nئه‌گه‌رچی داستانى ئازادكردنه‌وه‌ى كۆبانی سه‌ره‌تایه‌ك بوو بۆ كۆتایی داعش، ئه‌وا ده‌توانین بڵێین كه ئازادكردنه‌وه‌ى ڕه‌ققه دواى په‌رده‌ى ئه‌و دێوه‌زمه‌ى تیرۆریستییه بوو كه هێزگه‌لێكى ناوچه‌یی نێوده‌وڵه‌تى و ناوخۆیی تیایدا وه‌به‌ره‌هێنانیان كردبوو بۆ ماوه‌ى چه‌ندین ساڵ و له دژى ته‌نها ئه‌زموونى دیموكراسی له ته‌واوى سوریا به‌كار بهێنرێت. هیچ نهێنی نییه گه‌ر بڵێین كه گۆڕه‌پانى سه‌ره‌كیى داعش و به‌ره‌ى نوسڕه ڕۆژئاواى كوردستان بوو و ئامانج لێی له‌باربردنى ئه‌و ئه‌زموونه بوو كه به هاوكارى ته‌واوى پێك هاته جیاوازه‌كاندا له ئیداره‌یه‌كى خۆبه‌ڕێوه‌به‌رییه‌وه گه‌شه‌ى كرد ڕووه‌و دامه‌زراندنى سیسته‌مێكى فیدراڵى بۆ ته‌واوى سوریا، هه‌روه‌ك چۆن ئازاد كردنه‌وه‌ى كۆبانی گه‌رنتییه‌ك بوو بۆ سه‌قامگیر كردنى ئیداره‌ى خۆبه‌ڕێوه‌به‌رى دیموكراتى له ڕۆژئاوا، ئازادكردنه‌وه‌ى ڕه‌ققه‌ش گه‌ره‌نتییه‌ك بوو بۆ سه‌قامگیر كردنى فیدراڵییه‌تى باكوورى سوریا به‌و پێیه‌ى كه ڕه‌ققه له گه‌وره شاره‌كانى باكورى سوریا یه كه له ڕێگه‌ى ئه‌نجومه‌نه مه‌ده‌نییه‌كه‌یه‌وه و له‌سه‌ر بنه‌ماى نه‌ته‌وه‌ى دیموكارسی و برایه‌تى گه‌له‌كان بۆ به‌ڕێوه‌بردنى ئه‌توانێت ڕۆڵێكى سه‌ره‌كى بگێڕێت به ئامانجى په‌ره‌دان به‌و ئه‌زمونه فیدراڵییه و جێگیركردنى به‌شدارى به‌ربڵاویى لایه‌نى عه‌ره‌بی به ئامانجى سه‌قامگیركردنى ئه‌م سیستمه له‌سه‌ر بنه‌ماى به‌شداریكردنى عه‌ره‌ب و كورد و ته‌واوى گه‌لانى دیكه‌ى سوریا.\nله ماوه‌ى زیاتر له 134 ساڵ، تیرۆرى نێوده‌وڵه‌تى له پێگه‌ى سه‌ره‌كیى خۆى لێی درا، نهێنی له ئازادكردنه‌وه‌ى كۆبانی و ڕه‌ققه‌دا نییه له ماوه و كاتێكى هاوبه‌شدا، به‌ڵكو له ویستى پۆڵایینى جه‌نگاوه‌رانى ئازادى و هێزى ڕاستى و ئه‌و ڕه‌وایه‌تییه‌وه سه‌رچاوه ده‌گرێت كه ده‌یانه‌وێت به ده‌ستى بهێنن له ڕێگه‌ى په‌یڕه‌وى خه‌باتیان: سه‌ركه‌وتن یاخود سه‌ركه‌وتن.\nحكومەتی هەرێم 72 ملیار دیناری هاوكاریی شێرپەنجەی بردووە


هه‌زاران که‌س له دانیشتوانی ناوچه گوندیـیه‌کانی باکوری ڕۆژهه‌ڵاتی حه‌له‌ب کە زۆربەیان عەرەبن به‌ره‌و شاری عه‌فرین هه‌ڵدێن، پاش ئه‌وه‌ی هێزه‌کانی حکومه‌تی سوریا به پاڵپشـتی فڕۆکەکانی ڕووسیا ده‌ستیانکردووه به هه‌ڵمه‌تێـکی له‌شکری گه‌وره بۆ سه‌ر هێزه‌کانی به‌ره‌ی نوسره و ئه‌حراری شام و بزوتنه‌وه‌ی نوره‌دین زه‌نگی.\nهێزه‌کانی ئه‌سه‌د توانیویانه پـێشڕه‌ویـیه‌کی به‌رچاوبکه‌ن و شه‌ڕه‌کان ئه‌م گوندانه‌ی گرتووه‌ته‌وه، ته‌ل ڕفعه‌ت، حه‌رده‌تنین، ڕیتان، که‌فرناها، شێخ عێسا. به‌پـێی په‌یامنێرمان له ئێسـتادا زیاتر لە 10 هه‌زار که‌س ڕوویان له شاره‌که کردووه و هێشتا هاتنی ئاوارەی دیکە به‌رده‌وامه.\nحکومه‌تی تورکیاش سنووری به ڕووی ئاواره‌کان داخستووه و ناچار هه‌ر ده‌بێت ڕوو له عه‌فرین بکه‌ن.\nده‌زگاکانی ڕاگه‌یاندنی حکومه‌تی سوریا ده‌ڵێن گه‌مارۆی سه‌ر هه‌ردوو گوندی شیعه‌نشینی نوبه‌ل و زه‌هرایان شکاندووه که‌وا بۆ زیاتر له 3 سـاڵه له ژێر گه‌مارۆی هێزەکانی ئۆپـۆزسیۆندا بوون و حکومه‌ت ته‌نها له ڕێگه‌ی فڕۆکه‌وه خۆراک و چه‌ک و ته‌قه‌مه‌نی بۆ ڕه‌وانه‌ده‌کردن.\nئامینە مستۆ ڕاپـۆرتێـکی ڤیدیۆیی لەم بارەیەوە ناردووە.\nهەڵاتنی هەزاران لە دانیشتوانی باکوری حەلەب بەرەو شاری عەفرین


مه‌ترسیه‌كانی نه‌خۆشی كۆرۆنا،ئه‌زمونی حوكمرانی كوردی له‌باشوور خسته‌به‌رده‌م تاقیكردنه‌وه‌ی یه‌كی تری سه‌خت، كه له‌هه‌ر گۆشه‌یه‌كه‌وه سه‌یری بكه‌ی ته‌نها ئه‌و راستیه‌ی تیادا ده‌بینی، كه‌له‌م وڵاته‌ی ئێمه‌دا له‌ئاستی به‌رپرسیاریه‌تی لۆكاڵیدا، هێزی رووبه‌وبوونه‌وه‌ی قه‌یران و به‌ڵاو گرفتی گه‌وره گه‌وره بونی هه‌یه، به‌ڵام ئه‌وه‌ی له‌و نێوه‌نده‌دا ئاماده‌یی نیه ته‌نها ستراتیژ و پلانی درێژخایه‌نی حكومه‌ته. به‌مانایه‌كی تر ئه‌گه‌ر ئه‌م هێزی كارو توانا مرۆییه‌ی له‌ناو هه‌رێمی كوردستانداهه‌یه پشت ئه‌ستور بوایه به پلان وبه‌رنامه‌ی جێگرو دوورمه‌ودا ئه‌وا بێشك هه‌رێمی كوردستان هه‌نگاوی زۆر گرنگ و گه‌وره‌ی ده‌نا، له‌راستیدا نه‌بونی ئه‌م ستراتیژه به‌درێژایی ئه‌زمونی حوكمرانی كورد له‌باشوور له‌گه‌ڵ ته‌مه‌نی كابینه‌كاندا له‌هه‌ڵكشاندابووه و ئێستاش له‌هه‌ركات زیاتر گیرۆده‌ی بێ پلانین.\nهێزی رووبه‌رووبونه‌وه‌ی قه‌یران به‌شێكی گرنگی هه‌موو سیسته‌مێكی حوكمرانی سه‌ركه‌وتووه له‌هه‌روڵاتێكدا، كۆرۆنا ئێمه‌ی به‌ته‌واوی خسته‌به‌رده‌م ئه‌م تاقیكردنه‌وه‌یه، كه له لوتكه و هه‌ره‌می به‌رێوه‌بردنی ئه‌م وڵاته پلانی پێشوه‌خته بونی نیه‌و ئه‌وه‌ی توانیویه‌تی گروتینیش به به‌رده‌وامی هه‌نگاوه‌كانی حكومه‌ت ببه‌خشێت، ته‌نها ئه‌و له‌شكره‌یه له‌كه‌سانی تری ناو حكومه‌ت كه له به‌رپرسیاریه‌تی خوار هه‌ره‌می ده‌سه‌ڵاتی هه‌رێم دان.\nئاخر حكومه‌تی هه‌رێم له‌و كاته‌ی كه هیچ گرفێك له‌به‌رده‌رگای نیه، بیرله دانانی ستراتیژی دوورمه‌ودا ناكاته‌وه بۆ ئه‌گه‌ری قه‌یران و دۆخی نه‌خوازراو، ناكرێ له‌هه‌موو قه‌یرانێكدا مووچه‌و قوتی خه‌ڵك ته‌نها رێگای رزگاری و باشترین بژارده‌ی حكومه‌ت بێت،بۆ ده‌بێت حكومه‌تی هه‌رێم به‌رگه‌ی چه‌ند مانگی قه‌یران نه‌گرێت و هه‌رله‌ده‌سپێكی هه‌موو دۆخێكی نه‌خوازراودا پرسی كه‌مكردنه‌وه‌ی موچه‌و خاڵی كردنه‌وه‌ی گیرفانی هاوڵاتیان ئه‌وله‌ویه‌تبێت. ئه‌مه‌له‌كاتێكدا له‌هه‌موو قه‌یرانێكدا ئه‌ركی گرنگی حكومه‌تی ته‌ندروست ئه‌وه‌یه دڵنیایی به هاوڵاتیه‌كانی ببه‌خشێت، كاری هه‌ره له‌پێشی حكومه‌تی سه‌ركه‌وتوو ئه‌وه‌یه په‌یام به دانیشتوانی وڵاته‌كه‌ی بدات كه‌پارێزراوون، له‌راستیدا ئه‌وه‌ی له‌هه‌رێمی كوردستان ده‌گوزه‌رێت ته‌واو پێچه‌وانه‌یه حكومه‌ت له سه‌ره‌تای هه‌موو قه‌یرانێكدا ئه‌و دڵناییه به‌هاوڵاتیه‌كانی ده‌دات كه دۆخه‌كه سه‌خته‌و رێگای نه‌جاتیش زه‌حمه‌ته.\nئه‌و شێوازه له‌بیركردنه‌وه لای بریار به‌ده‌ستانی یه‌كه‌می ئه‌م وڵاته،هه‌رخۆی له بنه‌ره‌ته‌وه جۆرێك له‌بێمتمانه‌یی خوڵقاندووه بووه‌ته هۆكاری ئه‌وه‌ی هاوڵاتیانی هه‌رێم،له هه‌موو قه‌یرانێكدا بیرله‌وه بكه‌نه‌وه ئه‌وه‌ی رووده‌دات سینارێوی حكومه‌ت نیه بۆ ده‌رباز بون له‌قه‌یران ؟ زۆرینه‌ی پێیان وایه حكومه‌ت ئه‌و قه‌یرانه‌ی خولقاندووه و باسی نه‌بونی داهات ده‌كات، تاوه‌كو ماف له‌بیر خه‌ڵكی ببته‌وه‌و هاوڵاتیه‌كانی به‌كه‌مترینی مافه‌كانیان رازی بن.\nله‌م قۆناغه‌دت كه هێشتا روننیه په‌تای كورۆنا كه‌ی رێگه‌ده‌دات هه‌موان بگه‌رێنه‌وه ژیانی ئاسایی خۆیان، ئه‌ركی گرنگی حكومه‌ت ئه‌وه‌یه ، كۆرۆنا بكاته سه‌ره‌تاو ده‌سپێكی به‌خۆداچوونه‌وه‌و تێپه‌راندنی ئه‌م بێمتمانییه، بیناكردنه‌وه‌ی متمانه له‌نێوان حكومه‌ت و هاوڵاتی كارێكی ئێجگار گرنگه ، به‌پێچه‌وانه‌وه تاوه‌كو ئه‌وكاته‌ی ئه‌م بێمتمانه‌ییه كه حكومه‌ت خۆی خولقاندویه‌تی و ئۆپۆزسیۆنی ناته‌ندروستیش له‌ده‌ساڵی رابردوودا ره‌نگرێژی كرد، هه‌رگیز هیچ قه‌یرانێك به‌سه‌ره‌تایه‌كی باش تێناپه‌رێت و قه‌یران له‌دوای قه‌یرانیش به‌رۆكی ئه‌م وڵاته ده‌گرێت، كه‌ته‌نها هاوڵاتیان تیایدا زیاندمه‌ند ده‌بن.


د.يوسف گۆران: ئێستا ته‌واوى زانكۆكانى كوردستان له‌نێو ڕیزبەندى زانکۆکانى جیهاندان | وزارة التعليم العالي والبحث العلمي\nد.يوسف گۆران: ئێستا ته‌واوى زانكۆكانى كوردستان له‌نێو ڕیزبەندى زانکۆکانى جیهاندان\nله‌دواى به‌شدارى كردن له كردنه‌وه‌ى فاكه‌ڵتى ده‌رمانسازى له‌زانكۆى ئيشك و به‌سه‌ركردنه‌وه‌ى تاقيگه و هۆڵه‌كانى خوێندن به‌ياوه‌رى سه‌رۆكى زانكۆ و مامۆستايان و خوێندكاران و قوتابيانى به‌شى فاكه‌ڵتى ده‌رمانسازى له زانكۆى ئيشق، (د.يوسف گۆران) وه‌زيرى خوێندنى باڵا و توێژينه‌وه‌ى زانستى به‌شدارى هه‌شته‌مين خولى ده‌رچووانى زانكۆى ئيشكى كرد.\nله‌ميانه‌ى پێشكه‌ش كردنى وتارێكيشدا كه به‌و بۆنه‌يه پێشكه‌شى كرد، (د.يوسف گۆران) ڕايگه‌ياند: پێش ئێستا زۆربەى زانکۆکانى هه‌رێمى كوردستان لەڕیزبەندى زانکۆکانى جیهان نه‌بوو، ئێستا ته‌واوى زانكۆكانى كوردستان له‌نێو ڕیزبەندى زانکۆکانى جیهان، وتيشى ئێستا كێبركێى زانكۆكان له‌جيهان له‌سه‌ر دابين كردنى ئاينده‌ى خوێندكاره بۆ ئاماده‌كردنيان له‌بازاڕى كاردا.\nئه‌م وتانه‌ى (د.يوسف گۆران) وه‌زيرى خوێندنى باڵا و توێژينه‌وه‌ى زانستى له‌ميانى به‌شدارى كردنى داهات، له هه‌شهته‌مين خولى ده‌رچووانى زانكۆى ئيشك كه ئێواره‌ى ڕۆژى دووشه‌ممه (25/6/2018) به ئاماده‌بوونى پارێزگارى هه‌ولێر و سه‌رۆكى زانكۆى ئيشك و ژماره‌يه‌ك له لێپرسراوانى حكومى و حزبى و خوێندكاران/قوتابيان و كه‌سوكارى خوێندكارانى ده‌رچووى به‌شه‌كانى زانكۆى ئيشك به‌ڕيوه‌چوو.\nله ده‌ستپێكى وتاره‌كه‌يدا وه‌زيرى خوێندنى باڵا و توێژينه‌وه‌ى زانستى به‌ناوى ئه‌نجومه‌نى وه‌زاره‌تى خوێندنى باڵا و توێژينه‌وه‌ى زانستى پيرۆزبايى ئاراسته‌ى خوێندكاران/قوتابيانى زانكۆى ئيشك كرد به‌بۆنه‌ى ئه‌نجامدانى ئاهه‌نگى ده‌رچووان له خولى هه‌شته‌مى ئه‌م زانكۆيه، وتيشى: هه‌ر به‌و بۆنه‌يه‌وه پيرۆزبايى ئاراسته‌ى كه‌سوكارى خوێندكاران/قوتابيان و ستافى كارگێڕى و ده‌سته‌ى وانه‌بێژى زانكۆى ئيشك ده‌كه‌ين، بۆ هه‌وڵ و ماندووبوونيان له گه‌ياندنى په‌يامى زانستى و ئه‌كاديمى به‌شێوه‌يه‌كى سه‌ركه‌وتووانه .\nوه‌زيرى خوێندنى باڵا و توێژينه‌وه‌ى زانستى وتيشى: ئێمه هيوايه‌كى باشمان به زانكۆى ئيشك هه‌بووه به‌تايبه‌ت له‌م دووساڵه‌ى دوايدا كه ده‌سته‌يه‌كى نوێ هاتووه و توانيويانه بەرەوپێشچونێکى باش بدەنە به‌ر ئه‌و زانكۆيه و كاركانيشيان له‌ڕووى زانستى و ئه‌كاديمى ديارن و هه‌وڵه‌كانيشيان به‌رده‌وامن، وتيشى ده‌سته‌ى به‌ڕێوه‌بردنى ئه‌م زانكۆيه توانيان په‌يوه‌نديه‌كى باش له‌گه‌ڵ ده‌ره‌وه و ناوه‌وه له‌سه‌ر ئاستى كاره‌كانى زانكۆ دروست بكه‌ن، ڕاشيگه‌ياند: ئێمه له‌چوارچێوه‌ى رێنمايى و ياسكانى وه‌زاره‌ت هاوكارييان ده‌كه‌ين و هه‌نگاوه زانستييه‌كانيشيان به ئاراسته‌ى خزمه‌ت كردنى پڕۆسه‌ى خوێندن له كوردستان پشتيوانيان ده‌بين.\nله‌به‌شێكى ديكه‌ى وته‌كه‌يدا وه‌زيرى خوێندنى باڵا و توێژينه‌وه‌ى زانستى وتى: يه‌كێك له‌و كێشانه‌ى دووچارى زانكۆكان ده‌بنه‌وه كێبڕكێى زانكۆييه له‌سه‌ر ئاستى پێشكه‌ش كردنى باشترين ئاستى خوێندن له‌چوارچێوه‌ى ڕينماييه و داهێنانه زانسنييه‌كان، بۆ ئه‌وه‌ش ووتى: پێويسته زانكۆكان خۆيان بێنه نێو ئه‌و كێبڕكێيه زانستيه جيهانيه، ئه‌گه‌ر زانكۆكان نه‌يه‌ن ئه‌وا دەزگا جیهینیەکان خۆيان وا ده‌كه‌ن زانكۆكانى هه‌رێم بكه‌ونه نێو ئه‌و پێشبڕكێيه،له‌و كاته‌شدا له‌ڕيزبه‌ندييه‌كانى كۆتايدا ده‌بن و ناكه‌ونه نێو پێشبڕكێيه‌كى زانستى به‌سوود، له‌و چوارچێوه‌يه‌شدا د.يوسف گۆران وتى: پێش زۆربەى زانکۆکانى هه‌رێمى كوردستان لەڕیزبەندى زانکۆکانى جیهان نه‌بوو، ئێستا ته‌واوى زانكۆكانى كوردستان له‌نێو ڕیزبەندى زانکۆکانى جیهان، وتيشى: ئێستا كێبركێى زانكۆكان له‌جيهان له‌سه‌ر دابينكردنى ئاينده‌ى خوێندكاره بۆ ئاماده‌كردنيان له‌بازاڕى كاردا.\nله‌كۆتايي وته‌كانيشيدا د.يوسف گۆران وه‌زيرى خوێندنى باڵا و توێژينه‌وه‌ى زانستى وتى:پيرۆزبايي له مامۆستايان و خوێندكارانى ده‌رچوى ئه‌م خوله ده‌كه‌م، هيوادارين به‌و زانسته‌ى كه له‌ماوه‌ى ساڵانى خوێندنيان به‌ده‌ستيان هێناوه خزمه‌تى هه‌رێمى كوردستانى پێبكه‌ن.\nله‌لايه‌ن خۆشيه‌وه د.ئيدريس هادى سه‌رۆكى ده‌سته‌ى ئه‌ميندارانى زانكۆى ئيشك باسى له‌به‌شه‌كانى زانكۆكه و پێشكه‌وتنهكانى زانكۆكه له‌بوارى زانستى و ئه‌كاديمى و متمانه‌به‌خشين له‌چوارچٍوه‌ى سياسه‌ت و به‌رنامه‌كانى وه‌زاره‌تى خوێندنى باڵا بۆ به‌ره‌و پێش بردنى ڕه‌وشى خوێندن له كوردستان كرد و سوپاسى وه‌يرى خوێندنى باڵا و وه‌زاره‌تى خوێندنى بالاشى كرد بۆ ته‌واوى هاوكارى و پشتگيريه زانستييه‌كانى كه له‌و ماوه‌يه‌دا پێشكه‌شيان كردوون، د.ئيدريس هادى ئه‌وه‌شى ڕاگه‌ياند كه هه‌نگاوه‌كانى زانكۆكه‌ى له‌بوارى زانستى و ئه‌كاديمى ناوه‌ستن و به‌رده‌واميان ده‌بێت، بۆ ئه‌وه‌ى خوێندن له‌و زانكۆكيه بگه‌يه‌ننه ئاستى نێوده‌وڵه‌تى.\nله خولى هه‌شته‌مى زانكۆى ئيشق بۆ ساڵى خوێندنى 2016-2017، 865 خوێنكار و قوتابى له 15 به‌ش بروانامه‌ى ده‌رچوونيان پێبه‌خشرا و له‌لايه‌ن (د. يوسف گۆران) وه‌زيرى خوێندنى باڵا و توێژينه‌وه‌ى زانستى و (نه‌وزاد هادى) پارێزگارى هه‌ولێر و .ئيدريس هادى سه‌رۆكى ده‌سته‌ى ئه‌ميندارانى زانكۆى ئيشك، خه‌ڵات و ڕێزلێنان به‌خشرايه يه‌ك و دووه‌م و سێيه‌مى ته‌واوى به‌شه‌كان.


کوژراوێک لە جادەی سی و یەک مەتری.. عومەر سەید – Dengekan\nbyOmar Said\tMarch 10, 2022\tGeneral, Literature\nئەو شاعیرەی بە سەعات لە دوورەوە دەیڕوانییە چیا، هەمووی نا، هەر جارە و زوومی دەخستە سەر پنتێکی. بۆ نموونە، تولە رێیەک و وەک پیتێک وێنای دەکرد، بۆ نموونە پتی ڕ. وەک شێفێکی شارەزا، لەو تولەرێیە و پیتی درەخت و رەوەز و چڕی دەوەن و هەموو چیاکە، بەلەزەترین چێشتی ئەدەبی و شیعری دەخوڵقاند، ئەمڕۆ کوژرا.\nبە تامی پونگە و رێواسی کێوان. خۆشترین بۆن، هاوشێوەی بۆنی مێخەک و رێحانەی مل و باخەڵی کیژان، یان دایکان، دەپرژان.\nهەندەسەی چیا و چۆڵی، بەرز و نزمی، دوور و نزیکی دەکردە هەوێنی ئەو ماڵەی لە دڵیدا هەڵیگرتبوو و بە رۆحی ماندووی خۆی دایدەپۆشی، تا سبەی ببێتە شیعرێک، وەک ماست سپی، وەک گوڵ بە تام و رەنگ و گەشاوە.\nبە شاردا دەگەڕێ و دەڕوانێ. بۆ دەسەڵات و شارەوانییەکان بووەتە بەڵا و سەرئێشە! نەنگی و ناڕێکی و پرۆژە نالەبار و پڕ عەیبەکانیان ئاشکرا دەکات و سەرلەنوێ لە ناو فەنتازیا و مەجازدا، دایدەڕێژێتەوە. ئەو باڵەخانەیە لە چوارینەیەکی باباتاهیری هەمەدانی دەچێت، بەڵام دەلاقەکانی لە رووی رێنووسەوە پڕ هەڵەن.\nئەو شەقامە، وەک چاوی حەبیبە خواروخێچە، هیچ نالییەک بۆی راستناکرێتەوە! بۆی جوان نابێتەوە. دەبێ سەرلەنوێ چاپێکی تر بکرێتەوە.\nئەم پردە، لاوازە و دیاڕە دەڕوخێت. با پردێکی وەک ئەوەی ریسالەت و غفرانی ئەبو عەڵای مەعری دروست بکەین، کە هەموان دەپەڕێنێتەوە.\nکۆمەڵێک باڵەخانەی بەرز، نەشازن و ناهێڵن ئاسمانی شینی گەش بگرینە باوش.\nئەو ئەندازیاری شیعر بوو. ئەوی ساڵ، کاتێک دەیەوێت کتێبی رێبەری زانکۆ پڕ بکاتەوە. باوک و براکانی رجای دنیایی لێدەکەن کە یەکەم شوێن کۆلێژی پزیشکی بنوسێت. پێی دەڵێن، کوڕم تۆ نمرەکانت بەرزە، ئایندەی خۆت مەفەوتێنە!\nئەو وڕک دەگرێت و تەنها گوێ لە رۆحی خۆی دەگرێت. پڕ بە دنیا هاوار دەکات.\nئاو جاران روونتر و شەو سپی تر بوو.\nدەقە شیعرییەکانی رێکوڕەوان رەنگدانەوەی، ئەقلە هەندەسییەکەیەتی. لە هەرەمەکانی میسر دەچێت و هەموو وشەیەک بەشی خۆیی و جێگای خۆی گرتووە.\nئەم کۆڵانە پێویستی بە کەمێک نەغمەی کۆترە. ئەم درەختە رەنگ زەردانە دڵۆپە ئاوی شیعرێکی سەیابیان پێویستە.\nلێرە مەحوییەک و لەوێ لەتیف هەڵمەتێک و هۆ لەوێش شێرکۆیەک، ریتم و ئیقاعی شار ئاوەدانتر و خەلاق تر دەکات. ئەو وەک سوهراب هەمیشە دەڵێت: با ئاو ڵێڵ نەکەین. وەک ماغووت سەری لە نێو کڵاوێکدا شاردووەتەوە کە پڕە لە دنیابینی. پڕە لە رێگای واقیع و رێگای شیعر. پڕە لە جوانی و لە توڕەیی لەم دنیایە.\nهەمیشە لای ئەو شەوی بەراتە و کتێب دەبەخشێتەوە. بەش بەشە وەک نەغمەی حەیات، لە یەک کاتدا لێرەیە و لە بەغداد. لێرەیەو لە بەیرووت. هەر کتێبێک تۆ دەتەوێ ئەو هەیەتی. رەنگە وەک جاحز، لە مەغریبێکی باراناویدا وەژێر کتێبەکانی بکەوێت.\nتەواوی شار لە رووی وەزن و قافێوە ناسەنگە. چوارینەی گەڕەک وا نانوسرێت. هایکۆی باخ وانابێت. سەرلەبەری ئەم هەرێمە لە رووی رەوانبێژییەوە دەبێت دابڕێژرێتەوە. ئەوەی هەیە هەر هەمووی سەرابێکە و هەمووش بە خنکان دەچن! با گردەکان داپۆشین بە س سنەوبەری باڵا بەرز، ئەگەر نا رەشەبا ئەژنۆی ئەو باڵەخانە ناڕێکانە دەشکێنێ کە دەبوو بە چیچکانەوە وێنە بکێشرانایە نەک ئاوا ناقۆڵا و بەرزەپێ.\nئەم رەسیفە قافێی لەجێ چووە. ئەم یوتێرنە چاوی هێندە کزە، باش نابینێت.\nبەرزی ئەم باڵەخانەیە نەشازە بە دانیشتنی دوو عاشق لە ژێر ئەم وێستگەیی چاوەڕوانییە.\nشار لە بلوزی بێ رەنگی منداڵێک دەکات، نەزانانە هەڵاوەگێڕ لەبەری کرابێت. نە رەنگ هارمۆنیایە و نە هێڵ و فیگەر تەبایە!\nدەچێتە کۆلێژی ئەندازیاری، بەشی بیناسازی. بەڵام ئەو لە ناو خۆیدا بەشێکی تاک و دەگمەن بۆ خۆی دەکاتەوە! لە نێو دنیای مەجازیدا، وەک تاکە خوێندکاری بەشی ئەندازیاری شیعر هەر چوار ساڵەکەی بەڕێدەکات. لە دەفتەرەکانیدا، وشەی چیمنتۆ بە چیمەن و ئاسن بە بەرد و دیوار بە درەخت دەنووسێ. نەخشەی باڵەخانە و تەواوی شار، بە فاریزە و خاڵ و کەوانە و هێماکانی رستە دەنەخشێنێ! گەڕەکەکان بە ناوی شاعیرەکانەوە دەناسێنێ. تا چاو بڕ بکات لە ئەحمەدی خانییەوە تا نالی دەشتایەکی قاقڕە. لە گۆرانەوە بۆ ئێرە ئاسمان تەنگەنەفەسە.\nتەنانەت کۆتا تێز و نەخشەی دەرچوونی لە زانکۆ، ئەتڵەسی با خۆش مرورەکەی چامەکەی نالی دەبێت. بایەکی شارەزا لە ئەستەنبوڵەوە دێت، تا سەرچنار و تانجەڕۆ و خاکوخۆڵ، تا دەشتی شاری شارەزور. پنت بە پنتی رێی و شوێنی ئەو بایە لە ئەتڵەسێکدا دەنەخشێنێ و وەک تۆپی گۆی زەوی دەیبەخشێتە چوارڕیانێکی هاوڕێی ناو شار و بە گوێدا دەچرپێنێ، ئیدی تۆ ناوت دەبێ بە چوارڕەیانی چامەکەی نالی. بەڵام هەر زوو شارەوانی چاویان پێیهەڵنایە و تێکیدەدەن!\nبەردەوام لەبەر قاپی شاردا، پڕ بە گەرووی دوعا دەکات، لە ناکەس عەقڵیدا خاکمان بەسەر، بە با چوو هەموو مێژوومان.\nئەم شەقامە، پڕ پڕە لە جیناسی ناقیز، ئەم باخچەیەش چ جوانە، پڕ پڕە لە جیناسی موحەڕەف، پڕە لە جیناسی تەواو لە جیناسی تەناسوب و تەرکیب. پڕە لە وەزن و قافییە، ئەما بۆن و ئازادی عیشقی گەرەک.\nنابینن هەموو رۆژێک ئەم بازاڕە لەبەر ناڕێکی دەبورێتەوە. لە ترسی تاڵانی زەرد هەڵگەڕاوە. نابینن تەقەڵی ئەم دوورمانانەی نێوان ئەم شارۆچکە و گوندانە، چەند پڕ تاسە و هەڵدێرن.\nنوسخەی ئەم وێنەیە و لەم شوێنەدا چ نەشازە، هەموو نوسخەکانی کۆبکەنەوە و لە مەعجونەکەی وێنەی ئاو بنەخشێنن کە بە نێو چیادا پیاسە دەکات.\nئەم وشەی خۆشەویستییە ئیزافە بکەنە سەر ناونیشانی هەموو گەڕەکێک.\nئەم رەسیفە بۆ خەتی شکستە نییە؟! ئەم بەلاغەی خانووانە بۆ واشێواوە؟!\nدارشەق بخەنە ژێر باڵی ئەم منارانە. شوێنی پەڕینەوەی پیاسەی شار لەم شوێنەدا، نەشازە. هەوری پڕ باران، ئاوا بانگ ناکرێت. مێژو و کۆنە ساڵی شار وا لە چوارچێوە ناگیرێت. وێنەی ئاوەدانی لەم گۆشەیەوە بەس نییە، زاوێیی زوومی کامیراکە بگۆڕە.\nسەیرە، خەڵک بۆ دڵ نادەن بە درەخت! بۆ گوێ نادەنە ئامۆژگاری پایز! بۆ بەر لە کەسابەت، پرسوڕا بە دەشتودەر ناکەن!\nتریفە مرد هێندە خۆی گووشی، ئاوەنگ بێزار بوو هێندە خۆی بشواتەوە! شاخ هەزار جار وتی، بەس هێندە بە تاریکی پێستم بڕوشێنن! مردم هێندە بە تۆزی گزنگ و لیکی ئەستێرە پێستی رووشاوم چەور بکەم!\nویستی ناوچەکە لە نەزیفی خوێنی رەش راگرێت و بە لەفافی گزنگ تیماری بکات. ویستی بە خاولی شنە و شەونم، تای درەختەکان داگرێ و لەوە زیاتر پەتا سیسیان نەکات.\nدەیویست ئاگر لەوە زیاتر گەرم و بەفر لەوە زیاتر سارد نەبێت. رێگا هێندە کورت نەهێنێ و تریفە هێندە گەڕ نەبێت و ئەم هەموو کاژە فڕێبدات. مانگ لەگەڵ بێکەسدا، هێندە لە بێکەسیدا نەخۆنەوە، سبەی بۆنی دەمیان بێت. باران هێندە دوور نەبێت، خەڵک قوربانی بۆ بکات.\nئەو کە کوژرا، لەسەر رێگای با بوو و پڕ بوو لە پرسیار. تازە خەریک بوو دوو مەمکی هەڵدەخەڵەتان تا بە دەم لایلایەوە چیرۆکی لێوی بۆ بگێڕنەوە.\nئەو کە مرد، هێشتا لە لێکۆڵینەوی ئەوەدا بوو، کە بۆچی باڵای ئەو گردە کورتە. ئەو جۆگەیە بۆ هێندە کزە، ئەو رێگایە بۆ هێندە تەنگە! ئەو سوارە بۆ هێندە سەرسامی کوێرەڕێیە. ئەی بۆ هەنگاونانی ئەسپەکەی هێندە ناڕێک و نا پووختە!\nئەو مرد، یا تیرۆر کرا؟\nلە پرسەکەیدا باوکی هاواری کرد: کوڕم ئەم هەموو بایەت بۆ شەنوکەو کرد! بۆ بەم هەموو بزنە ڕێیەدا پیت و وشەت رشت! بۆ سەرت بە هەموو هەندەسەی مێژوودا کرد، بۆ وەک ئاو نەسرەوت بوویت؟! بۆ ئەم هەموو پڕسیارەت لە خودا کرد؟! بۆ وەک رەوە مێگەل، بڕوات بەم شەریعەتی ژیانە نەکرد؟! چیتدابوو لە نەریتی باڵندەی تاقتاقکەرە. چیتدابوو لەوانەی بە تەقە بڵاوە بە باران دەکەن و پەرشوبڵاو دەیڕێژن بە کۆڵانەکاندا!\nدواجار ئەم دەنوک وەشاندن و هەڵکۆڵینە، ئەوەتا سینگی هەڵکۆڵیت.\nبراکەی بەسەر گۆڕە تەڕەکەیەوە وتی: دەیویست و خەونی بوو، زەوییە رووکنەکان بکاتە باخچە. مۆڵەکان کووشتیان. دەیویست دەرمانخانەکان بکاتە دووکانی گوڵ و کتێب، نەخۆشە نەخوێنەوارەکان کوشتیان. دەیویست دووبارە باخە باغەییەکان بکاتەوە بە دەشتی بە پیتوبەر. ئاخ تۆ چیت دابوو لەو وڵاخانەی کێڵگە سەوز و ئاوە کەوسەرەکە جێدەهێڵن بۆ بەرازە کێوییەکان و لە دوورەوە باسی گوندەکانیان دەکەن!\nخوشکە روومەت قوپاوەکەی، بە پرچی لە قوڕ سواغدراوەوە شیوەنی دەکرد:\nتۆ دەتویست بزانی بۆ ئەو گردە هێندە رووبەرەکەی کورت بووەتەوە! بۆ ئەو دەریایە بووەتە ئەم جۆگە نزمە! بۆ کەس گوێ بە فەرمانی کارگێڕی ئەستێرە و باو باران نادات! تا ئاوا تەرزە بارانی ئەو هەموو بۆیە بەسەرتا داباری و لە شێوەی فیشەکی ژەنگ گرتووی جەهل، هەناوتی وەک خاکی بە پەڵەی ژێر تیخی گاواسن، شەقار شەقار کرد.\nدایکی، ژنەی روومەت و چەناگە پڕ خاڵی کوتراوی نەگبەتی و بێ کەسی، هێمن فرمێسکی دڕشتی دەڕشت و لە ژێر لێوەوە دەیوت:\nبزێوی منداڵی سەری خواردی. شیری پاکی من کردتییە قوربانی پیسی و چڵکی ژیان. ساوا بوویت بە کۆڵمەوە، بەدەم بەرخۆڵەکانەوە پێدەکەنیت و روو گرژ بوویت بۆ بەرانەکان. منداڵ بوویت بە خۆرئاوا دەتریقایتەوە، بە باران دەگەشایتە. بە هەرزەکاری، ئاسکەکان لە نێو لەپتا گەنمیان دەخوارد. منداڵێکی ئاسایی نەبوویت و دەمزانی ئاسایی نامریت. رۆحی تۆ دەسپێرم بە رەوە کۆترەکان، با ئەوان رێنمایت بکەن بۆ نەمری. ئەوان دەبێ ئەوەیان لەبیر بێت کە چەند پەلەت بوو مەڕوماڵاتەکان زوو ئاو بخۆنەوە و گۆلەکان بۆ ئێوە جێبهێڵن. کوڕم، هێندەی ئەو هەموو پەلەکردنت، پەلە مردی و زوو رۆیشتی! ئۆۆف لە دنیایی سەیروسەمەرەی تۆ ئۆۆف. پەلەت بوو و دەگریایت و دەتوت، بۆ کیسەڵ خاوە! بۆ باوکم و باپیرم وەک کەرۆیشک تیژ نەبوون! بۆ کەو هەم تیژ و هەم خائینە!\nکوڕەکەم دەیویست بە خەیاڵ، چڵی بەڕووی هەزار ساڵە راستکاتەوە! دەیویست بە شنەبای باکور نەک باشور تەیمووم بکەین. بۆ کوشتتان، بۆ فووتان کردە ئایندەی بەخت و ناوچەوانتان. هەر نەبێ ئێستەش پێمباشە\nلە بری بیابان، روو بکەنە کێلی ئەو، خۆڵی گۆڕەکەی ببێژنە سەر حەشامات. مشتێ لە خۆڵی ئەو، پڕ پڕە لە رۆحی نالی و مەحویی و گۆران، خۆڵی سەر گۆڕی ئەو، شێدارە بە فرمێسکی هەزاران ساڵەی دایکانی جگەر سووتاو. کوڕەکەی من، تەنها شیعری بۆ عشق و ئەندازە و رێیەکی راستوڕەوان دەهۆنییەوە. دەیویست هۆڕمۆنی خۆشەویستی بدۆزێتەوە. دەیویست تاریکی لە دەسکەوانەکەی مندا بهاڕێ و ئاردەکەی بکات بە رووناکی و چیمەنی بەختەوەری سبەی پێ ئاو بدات.\nکوشتیان و پرۆژەکانی بە نیوەچڵ و تەواونەکراوی مانەوە. پرۆژەی شێلانی رەچەڵەک، پرۆژەی ئاوڕدانەوە بۆ پێشەوە. کۆکردنەوەی وردە با و وردە رووداو. گەڕانەوە بۆ شێوە زاری کانی و بنەتۆی متمانە.\nئاخ مەرگ رێی نەدا شەونامەی شەوانی سەرما و زوقم و هەڵلەرزان بنوسێتەوە. چیرۆکی دۆڕانی پاڵەوان و حیکایەتی بردنەوەی جاش و خۆفرۆشان بنوسێتەوە.\nهاوڕێ شاعیرەکەی، بە هەواڵی مەرگی تاسا و راستەوخۆ ئیلهامی شیعری پژا.\nوتم گفت مەدە و تۆ ناتوانی لەم دنیا خۆر گەرمەدا، رۆژانی زەمهەریر و تەزین و بەستەڵەک تۆمار بکەیت. گفت مەدە و لێناگەڕێن تۆ، سینارۆی تەفرەدان بۆ هەموو خەڵک نمایش بکەیت. ئەوان ناهێڵن مەدالیای دۆڕان لە سینەی جنەڕاڵ هەڵواسی و ئەتکوژن. تۆ گفتتداو بڕیا لە قسەی خۆت پەشیمان دەبوویتەوە، وەک چۆن هەموومان پەشیمانی ژیانی تاڵ کردووین. پێموتی ناوی خۆت بگۆڕە تا زۆر بژیت و نەتکرد. دۆڕانەکانت بگۆڕایە بە سەرکەوتن، براوە دەبوویت. بۆ پاڵت بە نا ئومێدییەوە نەناو پڕ بە دنیا شیعڕت بۆ بەختەوەری نەوت! ئەو هەموو حیکایەت و بەختەوەرییە ساختەیەت بۆ نەکرد بە شیعر و بۆ خۆت ئاوا رەنجەڕۆ کرد! چیت دابوو لە وشک کردنەوەی دیواری تەڕی هەزار ساڵە! چیتدابوو لە دوورینەوەی ئەو هەموو هەورە دڕاوە! هەزار ساڵە فرمێسک بە شێوەی باران دەباڕێ، بۆ دەتویست بە شێوەی فرمێسکی بەختەوەری ببارێ! پێمنەوتی ئاگادار بە دەتکوژن، کەچی تۆ تا لێیاندەدایت زیاتر جــوان دەبویت و پڕ تر ڕەنگت دەڕشت!\nدواجار، ڤایرۆسی کۆرۆنا نەیهێشت تەنانەت پرسەشی بۆ دابنێن. جیا لەوەش، دونیا تۆف و سەرمایە، کڕێوەی بەفر و کزەی بایە. خەڵک هەموو بە نیازن تا دوانیوەڕۆش هەڵنەسن!\nتەنها ژوەرەکەی نەبێت، کەلوپەلەکانی، کتێب و نەخشە و شیعرەکانی نەبێت. کەس کەس بۆ پرسەکەی نایەت.\nلە ژوورەکەیدا و لە بەردەم وێنەکەیدا، کە تیایدا دەیڕوانییە رێگای هەڵکشاوی دامێنی چیا، چەند مۆمێکیان داگیرساندبوو.\nکتێبەکان لە فرمێسکدا، تەڕ تەڕ ببوون. پێخەفە پەرشوبڵاوەکەی سارد سارد. فڵچەی ددان و ریشتاشینەکەی دەگریان و هەڵدەورین. قاپوقاچاخەکانی، فنجانی قاوەکەی، پەرداخی مەییەکەی، شینیان دەگێڕا.\nچۆلەکەی بەر پەنجەرەکە، کوکوختی سەر دارتێلەکە، پشیلەی بەر دەرگاکە، دەیانجریواند و دەیانخوێند و دەیانمیاواند. بە کۆرس و پڕ بە شار، بە زوبانی حاڵ دەیانووت.\nلەعنەت لە بەدترین مەخلوق\nلەعنەت لە پیسترین مەخلوق\nلەعنەت لە ئینسان بێ.\nتێبینی: لە ژێر کاریگەری و خوێندنەوەی دەقە شیعرییەکانی تەیب جەبار نووسراوە.\nPrevious چاوپێکه‌وتن له‌گه‌ڵ رۆژنامه‌نوسی ئه‌ڵمانی داڤید لۆنمیوله‌ر.. هیوا ناسیح\nNext تێڕوانینی دۆستۆیڤسکی بۆ هەرزەکاران.. ئەردەڵان عەبدوڵڵا


داڵاهۆ: تەرمی کۆڵبەرێک پاش چوار مانگ دۆزرایەوە - كۆمه‌ڵه‌ی مافی مرۆڤی کوردستان\nسێشەممە 27ی خەزەڵوەری2720ی کوردی، تەرمی مورتەزا عزیزی کوڕی فەرەج پاش چوار مانگ بێسەروشوێنی لە بەرزاییەکانی ترشاوە ناحیەی قوڕە توو ناوچەی ســنووری چوار کڵاو و بێشکان لە خاکی باشووری کوردســتان دۆزڕایەوە.\nناوبراو تەمەنی نێزیک بە چل ساڵە و خەڵکی گوندی “دارەڕەش”ی سەرپێڵ زەهاوە و سەرقاڵی کۆڵبەری بووە.\nمورتەزا حەیدەری 7ی گەلاوێژی ئەوساڵ هاوڕێ لە گەڵ پێنج کەس لە خەڵکی ناوچەی قڵخانی بە مەبەستی کۆڵبەری و بژیوی ژیان ڕوو لە سنوور دەکات، بەڵام پاش تێپەڕینی چەند ڕۆژ هاوڕێکانی گەڕاونەتەوە و پاش سەردانیانی بۆ ماڵی ناوبراو کوتوویانە کە مورتەزا بە هۆی نەتوانینی لە بڕینی ڕێگە گەڕاوەتەوە بۆ باشووری کوردســتان و ئێمەیش لەدوای ئەو ڕێکەوتەوە تا ئێستە چاوەڕوانی هاتنەوەی ناوبراو بووین.\nچوونی بنەماڵەی ناوبراو بۆ هەرێمی کوردســـتان و پرسیار و بەدواداچوون لە ناوەندەکانی ئاسایش و هێزی ســنووری و نەخۆشخانەکانی هەرێمی کوردستان، بەڵام بە ئەنجامێک ناگەن.\nلە کۆتاییدا 25ی خەزەڵوری ئەوساڵ شوانێک ڕاپۆرتی هەبوونی ئاسەواری تەرمێک لە کوێستانەکان بە ئاسایش ڕادەگەیەنێت.\nئاسایشی حکوومەتی باشووری کوردستان پێوەندی بە بنەماڵەی ناوبراوەوە دەگرن و سێ کەس لە ئەندامانی بنەماڵەی ناوبراو دەچن بۆ هەرێمی کوردســتان و تەرمەکە دەناسنەوە و بە هاریکاری ئاسایش ئەو کەلووپەلەی لە ناوبراو بەجێمابوو وەردەگرنەوە.\nهێشتا ئاشکرا نەبووە کە ئەم کۆڵبەرە چۆن کوژراوە، بەڵگە بەڵگەکان ئاماژە لە سەر کوشتنی دەدەن.\nبنەماڵەی ناوبراو ڕایانگەیاندووە کە هاوڕێکانی ئاگاداری ڕووداوەکە بوون و بە زانیاییەوە خۆیان لێ گێل کردووە، ئەم کەسانە دەسپێک ڕایانگەیاندووە کە ناوبراو لە زیندانی حکوومەتی باشووری کوردسـتانە و تا چەندد مانگی دیکە دەگەڕێتەوە و بەم شێوازە هەوڵیان داوە بنەماڵەکەی لە بەدواداچوون و سەردانی ئاسایش پەژیوان بکەنەوە.\n← کچێکی مێرمنداڵی خەڵکی سەقز خۆی کوشت\nشەش هاوڵاتی پیرانشاری دەستبەسەر کـران →


کوشتنی قاسمی سلێمانی و زیندانی کردنی مه‌لا کرێکار ئه‌گه‌ری شه‌ڕ و توندو تیژیێکی نوێ له ناوچه‌که ده‌خوازێت\nله دوای کوشتنی قاسمی سلێمانی فه‌رمانده‌ی سوپای قودس و گه‌وره‌ترین سه‌رداری ئێرانی له لایه‌ن هێزه چه‌کداره‌کانی ئه‌مریکاوه ئه‌گه‌ری داگرسانی شه‌ڕێکی توند و تیژ له نێوان ئێران و ئه‌مریکای لێ ده‌کرا. هه‌رچه‌ند له ئه‌نجامدا ئێران هێرشی کرده سه‌ر دوو پایه‌گای سه‌ربازی ئه‌مریکا له عێراق و پازده مووشه‌کی ره‌وانه‌ی ئه‌و دوو شوێنه کرد بێ ئه‌وه‌ی چه‌کدارێکی ئه‌مریکی بکوژێت. بۆیه له رواڵه‌تدا کێشه‌که کۆتایی پێ هات بێ ئه‌وه‌ی شه‌ڕێکی قورسی لێ بکه‌وێته‌وه. به‌ڵام ئه‌مه واقیعێکی به‌ڵگه‌نه‌ویست و حه‌تمیه‌و ئه‌مریکاو هێزه‌کانی تریش زۆر باش ده‌زانن که بارو دۆخی ناوچه‌که به ته‌بیعه‌تی حاڵ به‌ره‌و توند و تیژی و شیدده‌تێکی فراوان ده‌ڕوات. دوای نه‌مانی سلێمانی که پله‌یێکی ئێجگار به‌رزی له کۆماری ئیسلامیدا بوو رێبه‌ری ئێران زۆر توندتر له جاران درگای وتووێژی له‌گه‌ڵ ئه‌مریکا داخست. هه‌ر که‌س ئاگه‌داری ناوچه‌که‌و بارو دۆخه سیاسیه‌کانی بێت زۆر باش ده‌زانێت که سیاسه‌تی ئێران له‌و وڵاتانه‌دا که ئه‌مریکا پایه‌گای سه‌ربازی هه‌یه وه‌کوو عێراق، لوبنان، سووریا، ئه‌فغانستان، یه‌مه‌ن و ... سیاسه‌تێکی روونه که بریتیه له دروست کردنی گوشار و تێنێکی زۆر له سه‌ر رۆژئاوا. ئێران بۆ گه‌یشتن به‌م ئامانجه که‌ڵک له هێزه ده‌ستنیشانده یاریده‌ده‌ره‌کانی خۆی وه‌ک جیهادی ئیسلامی، حیزبوڵڵا، حه‌شدی شه‌عبی، ئه‌نساروڵڵا، فاتمیون، زه‌ینه‌بییون و ... وه‌ر ده‌گرێت و کردوونی به نوێڵی تینه‌که. ئه‌گه‌ر چی زۆرترین ژماره‌ی هێزه کوژراوه‌کانی ئه‌مریکا له سه‌ره‌تای هێرشیان بۆ سه‌ر عیراق بۆ سێ‌گۆشه سوننیه‌که ده‌گه‌رێته‌وه به‌ڵام دیاره به‌رده‌وام واشینگتۆن و پینتاگۆن ئێران به تاوانباری سه‌ره‌کی ده‌زانن و تۆمه‌تباری ده‌که‌ن. بۆیه له دوای کوشتنی سلێمانیش ترامپ وتی: ئه‌م که‌سه ده‌ستی له کوشتنی سه‌دان سه‌ربازی ئه‌مریکیدا بووه. لێره‌دا بابه‌تێکی ئێجگار گرنگ ئه‌وه‌یه که ئه‌توانین بڵێین ئه‌مه ئه‌مریکا بوو که تۆڵه‌یێکی سه‌خت و توندی له ئێران سه‌نده‌وه‌و به جارێک له خوێنی ئه‌و هه‌موو سه‌ربازه‌دا که له ٢٠٠٣وه له عێراق کوژراون یه‌که‌م که‌سایه‌تی سه‌ربازی ئێرانی له ناو برد. ئێرانیش هه‌ڵوێستێکی زیره‌کانه‌ی گرته به‌ر؛ له لایێکه‌وه هێرشی کرده سه‌ر ئه‌مریکاو له لایێکی تریشه‌وه دۆخی ناوچه‌که‌ی به‌ره‌و لایێک برد که شه‌ڕی به‌رانبه‌ر له‌گه‌ڵ ئه‌مریکا نه‌کات. به‌ڵام پێویسته ئه‌وه باش بزانرێت که ته‌نها پلانی ئێران ئه‌مه نیه، به‌ڵکو بێگومان ئێران به‌رنامه‌و پلانی نوێی بۆ داهاتوو هه‌یه. ئه‌مه‌ش له‌و وتانه‌ی رێبه‌ری ئێران – وه‌کوو که‌سایه‌تی یه‌که‌می ئه‌و وڵاته- به تایبه‌ت قسه نوێکانی ده‌ر ده‌که‌وێت که به‌رده‌وام جه‌خت له‌وه ده‌کاته‌وه که پێویسته ئه‌مریکا ناوچه‌که جێ بهێڵێت و چۆڵی بکات! ئه‌مه روونی ده‌کاته‌وه که ئێران بۆ گه‌یشتن به‌م ئامانجه به‌رنامه‌ی داڕشتووه یان دای ده‌ڕێژێت. له لایێکی تریشه‌وه ئه‌گه‌ر چی عێراق خۆی بۆ سێ به‌ش دابه‌ش کراوه به‌ڵام دیار و روونه که گه‌وره‌ترین هاوپه‌یمانی ئه‌مریکا له عێرقدا کورده‌کانن. کورستانی عێراق شوێنێکی پڕ ئه‌من و ئه‌مانه بۆ هێزه ئه‌مریکیه‌کان و چه‌کدارانی ئه‌و وڵاته به ئاسایش و هێمنیه‌وه له هه‌رێمی کوردستان هات و چۆ ده‌که‌ن بێ ئه‌وه‌ی هه‌ڕه‌شه‌و خه‌ته‌رێکیان له سه‌ر بێت. هه‌روه‌ها گه‌وره‌ترین کونسووڵخانه‌ی ئه‌مریکا له ناوچه‌دا له هه‌ولێر دروست ئه‌کرێت و چه‌نده‌ها زانکۆی ئه‌مریکایی له هه‌رێم ئیش ده‌کات. گرنگی رۆڵی هه‌رێمی کوردستان به تایبه‌ت له دوای دانیشتنه‌که‌ی ترامپ و نێچیرڤان بارزانی زیاتر له جاران خۆی ده‌ر خستووه. له لایێکیشه‌وه خودی ئه‌مریکا دانی به‌وه‌دا ناوه که هه‌رێمی کوردستان شوێنێکی جێ‌متمانه‌و ئه‌منه بۆ ئه‌وان و هێزی دژ به‌وانی لێ نیه‌و ده‌یانه‌وێت هێزی سه‌ربازی زۆرتری بۆ ببه‌ن. چاوپێکه‌وتنه‌که‌ی ترامپ و بارزانی په‌یامێکی گرنگی تریشی له‌گه‌ڵ بوو؛ په‌یامێک بۆ ئێران و عێراق که ده‌رکردنی هێزه چه‌کداره‌کانی ئه‌مریکا له عێراق ده‌بێته هۆی به فه‌رمی ناسینی ده‌وڵه‌تی سه‌ربه‌خۆی کوردستان! ئه‌وه‌ی جه‌خت له گرنگی ئه‌م په‌یامه ده‌کاته‌وه ئه‌وه‌یه که ترامپ له داووس ته‌نها له‌گه‌ڵ ژماره‌یێکی که‌م له سیاسه‌تمه‌دارانی وڵاتان دانیشتنی کرد که یه‌کێک له‌وانه بارزانی بوو. ده‌ر کردنی ئه‌م جۆره بڕیارانه‌ش (واته راگه‌یاندنی ده‌وڵه‌تی کوردی) له لایه‌ن ترامپه‌وه شتێکی نائاسایی نییه‌و ئه‌مه بۆ هه‌موو جیهان ده‌ر که‌وتووه. نموونه‌ی روونی ئه‌م بڕایارانه‌ی ترامپ ناساندنی به‌یتولمه‌قدیس به پایته‌ختی ئیسرائیله که چه‌ندین سه‌رۆکی ئه‌مریکا له ماوه‌ی ده‌یان ساڵا نه‌یانتوانیبوو جێبه‌جێی بکه‌ن. جا لێره‌دا خاڵێکی گرنگ ئه‌مه‌یه که ئێران نه‌وه‌ک له به‌رنامه‌یێکی دوو سێ مانگه‌دا به‌ڵکوو له پرۆژه‌و پلانێکی دوور و درێژدا هه‌وڵ ده‌دات تۆڵه له ئه‌مریکا بسێنێته‌وه. جا به‌شێک له‌م تۆڵه‌یه له عێراق ده‌بێت و به‌شێکیش له عێراق کوردستانه!\nله لایێکی تره‌وه هه‌موو رۆژئاوا له ئه‌مریکاوه تا نه‌رویج و ئیتالیاو وڵاتانی تری ناتۆ هه‌موو هێزو تینی خۆی به کار هێناوه بۆ ده‌ر کردن و زیندانی کردنی مه‌لا کرێکار له ئه‌ورووپاو نه‌رویج. لای هه‌مووان روونه که مه‌لا کرێکار له ساڵی ٢٠٠٤ه‌وه ده‌یان جار دادگایی کراوه‌و گه‌وره‌ترین دادگاکانی ئه‌ورووپا حوکمیان به‌وه داوه که مه‌لا کرێکار تیرۆریست نییه‌و کاری تیرۆریستانه‌یشی نه‌کردووه. له ماوه‌ی ٢٠٠٤ تا ئێستادا ده‌زگای موخابه‌راتی ده وڵاتی ئه‌ورووپی ته‌حقیقیان له‌گه‌ڵ کردووه‌و بێگومان ئه‌گه‌ر شتێکیان بۆ بسه‌لمێنرایێ حوکمیان ده‌داو لێی نه‌ده‌گه‌ڕان. له‌م لاشه‌وه حیزبه کوردیه‌کانی هه‌رێمی کورستان وه‌کوو کێشه‌یێکی کۆن له‌گه‌ڵ مه‌لا کرێکار به‌رده‌وام هه‌وڵی زیندانی کردنی ئه‌ویان داوه. چۆنیه‌تی و چه‌ندێتی و هۆی کێشه‌ی ئه‌مان و مه‌لا کرێکار شتێکه که ته‌نها لای ئه‌وانه روونه که له نزیکه‌وه موماره‌سه‌ی کێشه‌که‌یان کردووه‌و ئاگاداری قه‌زیه‌که‌ن. ئه‌م خاڵه‌یش روون و به‌ڵگه‌نه‌ویست و ئاشکرایه که مه‌لا کرێکار وه‌کوو یه‌کێک له گه‌وره‌ترین رێبه‌رانی ئایینی کورد له دوای ئازاد بوونی له زیندان که هاوکات بوو له‌گه‌ڵ دروست بوونی داعش هه‌رگیز به‌و کۆمه‌ڵه گه‌نجه‌ی لایه‌نگری خۆی که هه‌زاران که‌سن رێگه‌ی نه‌دا بچنه ناو ته‌نزیمی داعش و ئیشیان له‌گه‌ڵ بکه‌ن. مه‌لا کرێکار له ئاستی خۆیه‌وه رۆڵێکی ئێجگار کاریگه‌ری بوو له رێگرتن له هێرشی خۆکوژی له ئه‌ورووپا. مه‌لا کرێکار ئاشکراو راشکاو فه‌توای به حه‌رام بوونی ئه‌م جۆره کارانه داوه‌و کوشتنی خه‌ڵکی مه‌ده‌نی و تیرۆر کردنی رێبه‌رانی ئه‌ورووپایی به تاوان پێناسه کرد‌ووه. مه‌لا کرێکار له‌م چه‌ند ساڵه‌دا توانیویه‌تی هه‌زاران که‌س له گه‌نجانی رۆژهه‌ڵات و باشووری کوردستان له ئه‌نجامی توندو تیژی و کاری بێ حیکمه‌ت مه‌نع کات و له لایه‌ن خۆیه‌وه رێگه‌یان پێ نه‌دات. له لایێکی تریشه‌وه نه‌یهێشتووه که‌سانێکی تر که‌ڵکی خراپ له بارو دۆخه‌که وه‌ر بگرن و لایه‌نگرانی ئه‌و به‌ره‌و توندو تیژی راکێشن. به‌ڵام روون و ئاشکرایه که ده‌س به‌سه‌ر کردنی دووباره‌ی مه‌لا کرێکار جگه له نه‌مانی خودی ئه‌و ئه‌م ئه‌گه‌ره‌یشی دروست کردووه که که‌سانێک ببنه جێگری که لایه‌نگره زۆره‌کانی مه‌لا کرێکار به‌ره‌و توندو تیژی و رادیکاڵیسم ئاراسته بکه‌ن. جێی ئاماژه‌یه که لایه‌نگرانی مه‌لا کرێکار به شاراوه‌یی له هه‌رێمی کوردستان و وڵاتانی ئێران و عێراق و سووریاو تورکیاو ئه‌ورووپا ده‌ژین. زۆربه‌یان که‌سایه‌تی خاوه‌ن پله‌ی ئیسلامین و هه‌یانه دوکتۆر و مامۆستای زانکۆن. له نه‌بوونی مه‌لا کرێکاردا ئه‌م ئه‌گه‌ره ده‌ڕوات که وڵاتانی ناوچه به تایبه‌ت ئێران له‌گه‌ڵ ئه‌م لایه‌نگرانه‌دا پێوه‌ندیێکی ناڕاسته‌وخۆ ساز بکات و له رێگای که‌سانێکه‌وه چه‌ک بداته ده‌ستیان و به به‌هانه‌ی حه‌ق سا‌ندنه‌وه‌و تۆڵه‌ی رێبه‌ره‌که‌یان که بێ به‌ڵگه‌یێکی روون ١٢ ساڵ زیندان به سه‌ریا سه‌پێندراوه دژی ئه‌مریکاو ئه‌ورووپا یان خود هاوپه‌یمانه‌کانیان بیانجووڵێنێت، بێ ئه‌وه‌ی خودی ئه‌م لایه‌نگرانه بزانن که له ئه‌سڵدا ئه‌مه ئێران بووه که ئه‌م چه‌ک و هێزه‌ی خستووه‌ته به‌ر ده‌ستی ئه‌وان! ئه‌مه تیۆریێکه که روودانی له واقیعدا زۆر نزیکتره له روو نه‌دانی. چۆنکه ئێستا وڵاتێکی وه‌ک ئێران له هه‌موو لایه‌نێکه‌وه له ژێر تین و فشاردایه‌و هه‌موو رێگایه‌کیش ده‌پێوێت بۆ لابردنی ئه‌م فشاره و وه‌ر گرتنی هێزی زیاتر. ئه‌م بارو دۆخه له واقیعدا پێشکه‌ش کردنی زه‌مینه‌یێکی به‌رفراوانه به ئێران که له رێگای که‌سانێک یان حیزب و گرووپانێک که‌ڵک له‌و هه‌موو لایه‌نگره‌ی مه‌لا کرێکار بۆ ئه‌نجامی کاری توند و تیژ وه‌ر بگرێت. چۆنکه ئیتر خودی مه‌لا کرێکاریش نیه که له رێگای وتار و فه‌تواو ده‌نگه‌وه ببێته به‌ربه‌ست و ئاراسته‌یان بکات و رێگه‌ی ئه‌م جۆره کارانه‌یان پێ نه‌دات. بۆیه پێویسته رێبه‌رانی ئه‌ورووپاو ناتۆو حیزبه کوردیه‌کانیش که به‌رده‌وام به دوای زیندان و ده‌ر کردن و له ناو بردنی مه‌لا کرێکاردان باش بزانن که ئه‌م کێشه هه‌ر وا کۆتایی پێ نایێت و ئه‌م ئه‌گه‌ره پڕ مه‌ترسیه ده‌ڕوات که له نه‌مانی خودی مه‌لا کرێکاردا کۆمه‌ڵه ره‌فتار و بڕیار و هه‌ڵوێستێک بگیرێته به‌ر که زه‌ره‌ری گه‌وره بگه‌یێنێته قازانجه‌کانی ئه‌مریکاو ئه‌ورووپا یان خود له‌گه‌ڵ مه‌ترسی گه‌وره رووبه‌ڕووی بکاته‌وه. چۆنکه دیاره له‌م ساڵانه‌دا لایه‌نگرانی مه‌لا کرێکار له هیچ ته‌نزیم و گرووپێکدا چالاکیان نه‌کردووه‌و ناسینیان ئێجگار ئه‌سته‌مه. ئه‌وه‌ش که به‌رنامه‌یان چیه‌و ده‌یانه‌وێت له داهاتوودا چی بکه‌ن نادیاره. بۆیه ئه‌مه خه‌ته‌رێکی گه‌وره‌یه بۆ هه‌موو ئه‌ورووپا و ناتۆ که وڵاتی نه‌رویجیش یه‌کێک له وڵاته‌کانیه‌تی، له سه‌ر هه‌مووشیانه‌وه ئه‌مریکا که داڕێژه‌ری هه‌موو به‌رنامه‌کانه.\nپشتیوان هه‌ورامی، توێژه‌ری سیاسی\n2694 جار خوێندراوه‌ته‌وه


وه‌زیر له به‌غداو سودی بۆ كوردستان\nسه‌ره‌تا ئه‌مه‌وێت ئه‌وه بڵێم ئه‌م وتاره‌م پێچه‌وانه‌ی رای حیزبیمه ئه‌گه‌ر وه‌ك ته‌حدای حیزبی وه‌ریبگرم، چونكه ئه‌وه‌ی ئاگاداربم یه‌كێتی تا ئێستاش پێداگری له‌سه‌ر وه‌رگرتنی پۆستیكی وه‌زاری ده‌كات و وه‌ك ته‌حدا وه‌ریگرتوه، بیرمه لێپرسراوێكی باڵای ئه‌مریكا ساڵی2003 به ره‌حمه‌تی مام جه‌لالی وت ؛ مام هه‌وڵبده‌ن له جیاتی پۆستی باڵای به‌غدا دوای سه‌رۆك كۆمار له به‌غدا پۆستی چالاك و نزمی ناو داموده‌زگاكان وه‌ربگرن باشتره بۆ خزمه‌تی هه‌رێمه‌كه‌تان له وه‌زیر و ته‌نانه‌ت وه‌كیل وه‌زیریش، ئێستا و دوای 15 ساڵ بۆمن ده‌ركه‌وت كه ئه‌و پیاوه راستیكرد، ئێستا ده‌پرسم كه جگه له سه‌رۆكی كۆمار كه پۆستێكی ره‌مزی گه‌وره‌ی عێراقه بۆ كورد ده‌كرێ بپرسم ئه‌و هه‌موو وه‌زیر و وه‌كیل وه‌زیره‌ی كه له‌م 15 ساڵه‌دا شه‌ڕی دنیامان له‌سه‌ر كردووه‌و جاری واش هه‌بووه له‌سه‌ر پۆستێكی وه‌زاری ره‌نگه ته‌نازولمان له كۆمه‌ڵێك مافی گه‌له‌كه‌مان كردبێت تا ئه‌مڕۆ چ سوودێكمان له‌و پۆسته باڵایانه‌ی به‌غدا كردووه بۆ كوردستان و به گه‌له‌كه‌مان، ئه‌وه‌ی من بزانم هه‌ر له جێگری سه‌رۆك وه‌زیرانه‌وه به‌ده‌ستمان هێناوه تا وه‌زاره‌ته سیادییه‌كانی وه‌ك ده‌ره‌وه‌و سه‌رۆك ئه‌ركان و دارایی و بازرگانی و ئاوو سه‌رچاوه ئاویه‌كان و ورۆشنبیری وچه‌ندین پۆستی وه‌زاری تر كه له هه‌ندێكیاندا یان له‌سه‌ر گه‌نده‌ڵی یان بێتوانایی ره‌نگه ده‌ریش كرابین یان هه‌موو سوده‌كه‌یان ئه‌وه بوبێت بۆته هۆی داخستنی باشترین رۆژنامه‌ی رۆژانه‌یه‌ك له‌به‌ر سه‌رقاڵی جه‌نابی وه‌زیر به وه‌زاره‌ته‌كه‌یه‌وه، هه‌روه‌ها كۆمه‌ڵێك وه‌كیل وه‌زیریشمان هه‌ر له به‌غدا هه‌بووه ناكرێت ناویان بهێنم به‌ڵام ده‌كرێت بپرسین خێرو بێریان چی بووه بۆكورد و كوردستان و ئه‌و حیزبانه‌شی كه كاندیدیان كردون و ناردویانن بۆ به‌غدا.\nراستی جگه له ئه‌ندامانی ئه‌نجومه‌نی نوینه‌ران له به‌غدا كه شه‌ڕی په‌رله‌مانیان له‌سه‌ر مافه‌كانی كورد كردووه به شێوازی په‌رله‌مانی ئه‌وانیش به‌ده‌نگی خه‌ڵكی كوردستان رۆیشتونه‌ته به‌غداو هیچ مه‌منونی به‌غداو پۆسته باڵاكانی نین و ئه‌وه‌شی كردوویانه له‌سه‌ر مافی كورد بووه‌و بێمنه‌تیش بوون له هه‌موو حیزب و ده‌سه‌ڵاته‌كانی به‌غدا، چونكه به ئیستیحقاقی حیزبی و جه‌ماوه‌ری خۆیان و حیزبه‌كه‌یان گه‌یشتوونه ئه‌نجومه‌نی نوێنه‌ران و راستی بڵێم رۆژێكیش نه‌مدیوه ده‌سه‌ڵاتی جێبه‌جێكردنی كوردستان پرسیان پێبكات كاتێك وه‌فدیان ناردووه بۆ به‌غدا بۆ دانوساندن و هه‌میشه گوێم لێبووه كه ئه‌و ئه‌ندامانه‌ی ئه‌نجومه‌نی نوینه‌ران گله‌یی حیساب بۆنه‌كردنیان هه‌بووه له ده‌سه‌ڵاتی جێبه‌جیكردنی كوردستان كاتێك وه‌فده‌كان چوونه به‌غدا.\nله‌ملاشه‌وه من یه‌ك رۆژیش له ماوه‌ی 15 ساڵی رابردوو گوێم له ده‌نگی وه‌زیرێك نه‌بوه له ئه‌نجومه‌نی وه‌زیرانی به‌غدا چ له سه‌رده‌می عه‌للاوی یان مالكی یان عه‌بادیدا وته‌یه‌كی له ده‌م بێته ده‌ره‌وه سه‌باره‌ت به مافی كوردو كوردستان یان ته‌نانه‌ت حیزبه‌كانیشیان .. له به‌غدا كاتێك بووجه‌ی كوردستان بڕا وه‌زیری دارایی كورد بوو كاتێك هێرشكرایه سه‌ر كه‌ركوك كۆمه‌ڵێك وه‌زیر و پۆستی باڵامان له به‌غدا هه‌بوو، نمونه زۆرن با خۆمانی پێوه سه‌رقاڵ نه‌كه‌ین له‌سه‌ر نه‌بونی خێرو بێری پله‌ی باڵای به‌غدا بۆ كوردو كوردستان و ته‌نانه‌ت حیزبه‌كانیش كه زۆرترین پشكیان هه‌بوه له پۆسته‌كانی به‌غداو كه‌مترین خێریش بۆ كوردستان.\nكه‌چی ده‌بینم كه‌لله ره‌قی و پێداگری له‌سه‌ر پۆستی تر هێشتا به‌رده‌وامه‌و یه‌كێتی نیشتمانیش كه منیش پێموایه ته‌حدایه ئه‌گه‌ر پێی له‌سه‌ر دانه‌گرین و پێویسته وه‌ریبگرین، ئێستا له‌پێشدا له خۆم ده‌پرسم دواتر له خه‌ڵكی تر، ئه‌رێ به‌راست ئێمه له‌سه‌ر حه‌قین یان نا ئه‌وه‌نده له‌سه‌ر ئه‌م پۆسته باڵایانه خه‌ریكه دۆست و هاوڕێ و هاوپه‌یمانان له خۆمان زویر ده‌كه‌ین؟ دواییش پۆست پێدراوه‌كه له‌به‌ر عێراقی بوون و ده‌وڵه‌تی ئتیحادی ناتوانێت و ئیحراج ئه‌بێت هیچ بۆ كوردستان بكات.\nبۆیه تكایه با هه‌وڵ بده‌ین ئه‌و پۆسته وردانه له به‌غدا پڕ بكه‌ینه‌وه كه‌ده‌توانن خزمه‌تی هه‌رێمه‌كه‌مان بكه‌ن كه به چواریان تای ته‌رازوی وه‌زیرێك نابن له خاڵ به‌شكردندا به‌ڵام به ئه‌ندازه‌ی دوو وه‌زیر خزمه‌ت ده‌كه‌ن یان هه‌وڵ بده‌ین نوێنه‌رانی هه‌رێمه‌كه‌مان له سه‌رجه‌م داموده‌زگاكاندا دابنێین تا بتوانین ئیشوكاری هه‌رێمه‌كه‌مان له به‌غدا به زویی رایی ببێت باشتره بۆ كوردستان و حكومه‌ته هه‌رێمیه‌كه‌ی، پێشنیاریش ده‌كه‌م هه‌موو حیزبه‌كان و میدیای ره‌قیب و حه‌سیبی كوردیش حه‌ق و حیسابێك له‌گه‌ڵ هه‌موو وه‌زیرو وه‌كیل وه‌زیره‌كانی به‌شدار له 15 ساڵی رابوردودا له‌سه‌ر پێشنیاری حیزبه‌كانیان بكه‌ن بزانین له‌ماوه‌ی به‌وه‌زیر بونیان چیان هیناوه‌ته كوردستان یان حیزبه‌كانیان تا سوپاسیان بكه‌ین و ده‌ستی ماندوونه‌بونیان بگوشین، تكایه چیتر شه‌ڕ له‌سه‌ر پۆستێك مه‌كه‌ن كه ده‌زانن خێری نابێت بۆ كوردستان.


حوكمی وانه‌ی بوختان ئه‌كه‌ن ؟\nهەواڵی / 30/12/2017 641 جار بینراوە\nهه‌ڵبه‌ستنى درۆ بۆ له‌كه‌داركردنى كه‌سانێكى پاك. ئه‌وانه‌ى به‌م كاره هه‌ڵئه‌سن ئه‌بێ چاك بزانن كه‌پێشه‌وایان بریتى یه له (جوله‌كه و گاور) وه‌گه‌وره‌ترین سته‌م هه‌ڵبه‌ستنى درۆیه و پاشان هه‌وڵدان بۆ دورخستنه‌وه‌ى خه‌ڵك له كه‌سانێكى رِابردوو پاك.\nئه‌وه‌باشه بۆ ئه‌وكه‌سانه‌ى كه ئه‌م رِه‌وشته خراپه‌یان هه‌یه(بوختان كردن) ته‌وبه بكه‌ن و په‌شیمان ببنه‌وه له‌م كاره ناشرینه چونكه ئه‌گه‌ر په‌شیمان نه‌بنه‌وه لێى به‌خته‌وه‌ر نابن له دونیا و له قیامه‌تدا.\nزیانه‌كانى بوختان كردن\n1- بوختان كردن ده‌ردێكى كوشنده‌یه‌و گه‌وره‌ترین ترسناكى هه‌یه له‌سه‌ر كۆمه‌ڵگا به‌گشتى.\n2- بوختان كردن هۆیه‌كه بۆتیاچونى خاوه‌نه‌كه‌ى و ئه‌وه‌ش كه پێى رِازیه‌و له‌گه‌ڵیدایه.\n3- بوختان كردن ده‌بێته هۆى تورِه‌بونى (الله) و رِێگه‌یه‌كه بۆ چونه‌ناو ئاگر. 4- بوختانچى سوك ئه‌بێت له‌ناو خه‌ڵكیداو متمانه له‌ده‌ست ده‌دات.\n5- بوختانچى له‌ناو خه‌ڵكیدا بێ رِێزه‌و به‌چاوى سوك سه‌یرى ئه‌كرێت.\n6- بوختان كردن به‌ڵگه‌ى لاوازى ئیمانى خاوه‌نه‌كه‌یه‌تى.\nپێویسته ئه‌وه‌ش بزانین مێژوو چه‌ند باره ئه‌بێته‌وه. ئه‌گه‌ر سه‌یرى مێژووى گروپه گومرِاكان بكه‌ین به‌رده‌وام كاریان بوختان كردن بووه بۆ شوێن كه‌وتوانى حه‌ق و هه‌ر رِۆژگاره به‌شێوه‌یه‌ك هه‌وڵیان داوه بۆ كۆسپ دورست كردن له‌رِێگه‌ى بانگه‌وازى حه‌قدا و دورخستنه‌وه‌ى خه‌ڵك له‌به‌رنامه‌ى پاكى ئیسلام و بونه‌ته‌دارده‌ستى ناحه‌زانى ئیسلام بۆ رِێگه‌گرتن له‌بڵاوبونه‌وه‌ى بانگه‌وازى شوێن كه‌وتوانى سه‌له‌فى ێالح له‌پێناو ده‌ست كه‌وتنى ماڵێكى دونیا یان پله‌و پایه‌یه‌كى كه‌مى دونیا.چونكه ئه‌وانه‌ى ئه‌یانه‌وێت رِێگه بگرن له بانگه‌وازى حه‌ق بریتین له : 1- پاشگه‌زبووه‌كان له‌ئیسلام (المرتدون) ئه‌وانه‌ى بێباوه‌رِ بوونه‌وه به‌شوێن كه‌وتنى پرِوپاگه‌نده‌ى هه‌ڵه كه دژ به ئیسلام\nئه‌وترێت وه‌كو ئه‌وه‌ى ئه‌ڵێن ئیسلام ئه‌گه‌ر باش بوبێت بۆ رِۆژگارى رِابردوو ئه‌وا بۆ رِۆژگارى ئه‌مرِۆ باش نیه چونكه ئه‌وانه‌ى شوێن دین بكه‌ون به‌رده‌وام دواكه‌تووئه‌بن.ئه‌وانه‌ى وازیان له‌دین هێناوه پێشكه‌وتنیان به‌ده‌ست هێناوه وه‌كو وڵاتانى رِۆژئاوا.ئه‌گه‌ر پێ یان بوترێت به‌ڵگه‌تان چیه؟ ئه‌ڵێن به‌گومانى خۆیان رِۆژئاوای یه‌كان كاتێك وازیان له دینه‌كه‌یان هێنا پێشكه‌وتنیان به‌ده‌ست هێنا ئه‌ڵێن ئێمه‌ش ئه‌گه‌ر وه‌كو ئه‌وان واز له‌دین نه‌هێنین پێشكه‌وتوو نابین. وه‌ڵاممان بۆیان پێ یان ئه‌ڵێم :\nئێمه به‌هیچ شێوه‌یه‌ك مل كه‌چى ئه‌م قسه‌یه‌تان نابین كه رِۆژئاواییه‌كان وازیان له دینه‌كه‌یان هێناوه به‌ڵكو زۆرینه‌یان گوێرِایه‌ڵى دینى خۆیان ئه‌كه‌ن و شه‌رِى له‌سه‌ر ئه‌كه‌ن باشترین نمونه‌ش بۆتان بریتى یه له بوونى ئه‌وهه‌موو (كه‌نیسانه‌ى) كه هه‌یانه له هه‌موو وڵاتاندا و بانگه‌وازى به‌رده‌وامیان بۆزیادكردنى شوێن كه‌وته‌ى دینه‌كه‌یان شه‌رِى (ایرلندا) له‌نێوان (كاثوليك و بروتستانت) چه‌ند ساڵه به‌رده‌وامه هیچ هۆكارێك نی یه ته‌نها جیاوازى نه‌بێت له بیروباوه‌رِدا. دینى ئه‌وان به‌كه‌ڵكى ئه‌م رِۆژگاره نایه‌ت و له‌گه‌ڵ شارستانى سه‌رده‌مدا ناگونجێت. دینى ئیسلام وه‌كو دینى ئه‌وان نیه. جیهان هه‌رهه‌مووى شاهیدى ئه‌دات بۆشارستانێتى گه‌وره‌ى ئیسلام كاتێك كه موسوڵمانان به‌هێزبوون له‌هه‌موو بوارێكدا. شه‌رِى نێوان ئیسلام و خاچ په‌رسته‌كان بۆماوه‌ى (190) ساڵ به‌رده‌وام بوو.خاچ په‌رسته‌كان شكستیان هێنا له‌به‌رده‌م موسوڵماناندا له‌گه‌ڵ زۆرى ژماره‌ى خاچ په‌رستان و زۆرى چه‌ك و ته‌قه‌مه‌نى دا. له‌وه‌ڵامدا ئه‌ڵێن ئه‌مه گریانتانه بۆئیسلام. ئه‌مرِۆ شتێكى وامان نیشان بده‌ن كه‌ئیسلام بتوانێت ئه‌نجامى بدات . ئه‌ڵێم رێگه‌ى ئیسلامى حه‌ق بده‌ن بڵاوبكرێته‌وه چیتان ئه‌وێت پێتان ئه‌درێت له هێز له پێشكه‌وتن له‌هه‌موو بوارى پێشكه‌وتندا.ئایا ئه‌تانه‌وێت موسوڵمانان له گۆره‌كانیان بێنه ده‌ر تادیفاعتان لێ بكات و شارستانى تازه‌تان پێشكه‌ش بكات؟ سه‌ده‌ها ساڵه كوێرانه شوێن بێ باوه‌رِى كه‌وتون بێ ئه‌وه‌ى هیچتان بۆبكات، ئه‌گه‌ر رِاست ئه‌كه‌ن یه‌ك ساڵ ئیسلام تاقى بكه‌نه‌وه تابه‌چاوى خۆتان شارستانێتى ئیسلام ببینن.\n2- ئه‌وانه‌ى بانگه‌وازى ئیسلام ئه‌كه‌ن ته‌نها به‌زووبان بێ ئه‌وه‌ى په‌یرِه‌وى بكات به‌بیروباوه‌رِ و خواپه‌رستى و حوكم پێ كردن. ئه‌مانه ته‌نها به زوبان موسوڵمانن و هیچى تر.\n3- دوژمنانى ده‌ره‌كى بریتین له ده‌مارگیره‌كانى گاورو جوله‌كه‌و بت په‌رسته‌كانى هه‌موو نه‌ته‌وه جیاجیاكانى جیهان.\n4-زانا خراپه‌كان ئه‌وانه‌ى دینى خۆیان فرۆشت به‌دینى غه‌یرى خۆیان. هه‌قیان شارده‌وه‌و ناپاكیان كرد له‌گه‌ڵ\nگه‌له‌كه‌یان شوێن ماڵ دونیا كه‌وتن. دینى خۆیان له‌ده‌ست دا بێ ئه‌وه‌ى دنیاشیان ده‌ست بكه‌وێت.\nئه‌مر چوار كۆمه‌ڵه هه‌موو هه‌وڵى خۆیان خستۆته گه‌رِ بۆ كوژاندنه‌وه‌ى ئه‌وه‌ى له‌ئیسلامدا ماوه. هیچ لۆمه‌ى ئیسلام ناكرێت چونكه ئه‌وانه‌ى به‌رِاستى شوێن ئیسلام كه‌وتن به‌خته‌وه‌ر بوون پێ ى له‌دواى خۆشیان زانیاریه‌كى به‌سودى زۆریان به‌جێهێشت تائێستاش هه‌موو خه‌ڵكى پێویستیان به زانیاریه‌كانیانه.\nكه‌سێك هه‌وڵى شاردنه‌وه‌ى ئه‌دات وه‌كو ئه‌و كه‌سه‌ى بیه‌وێت رِوناكى رِۆژ بشارێته‌وه یان إنكارى رِۆژ بكات له رِۆژى رِوناك و بێ هه‌وردا .


ئێران شوێنگرەوەی سولەیمانی دیاریکرد\nكەمێك بەر لە ئێستا، وەزیری بەرگری ئێران، ئیسماعیل قائانی وەك شوێنگرەوەی قاسم سولەیمانی، بۆ فەرماندەیی فەیلەقی قودسی سوپای پاسداران دیاریی كرد.\nپاش كوشتنی قاسم سوله‌یمانی، فه‌رمانداری فه‌یله‌قی قودسی سوپای پاسداران و ئه‌بومه‌هدی موهه‌ندیس، جێگری سه‌رۆكی ده‌سته‌ی حه‌شدی شه‌عبی له‌لایه‌ن ئه‌مه‌ریكییه‌كانه‌وه له ده‌وروبه‌ری فڕۆكه‌خانه نێوده‌وڵه‌تی به‌غدا، عه‌لی خامنه‌یی، رێبه‌ری ئێران، جه‌نه‌راڵ ئیسماعیل قائانی، وه‌ك فه‌رمانداری نوێی فه‌یله‌قی قودسی سوپای پاسداران دیاریكرد.\nقائانی به كه‌سی دووه‌می ناو فه‌یله‌قی قودس داده‌نرا و پاڵپشتێكی سه‌رسه‌ختی به‌ره‌ی به‌رگریی بووه له سووریا و لوبنان و فه‌ڵه‌ستین.\nئەوەش لە کاتێکدایە قائانی پێشتر رایگەیاندبوو، "ئه‌وانه‌ی ئه‌مڕۆ هاوشانمان ده‌وه‌ستن، له واقیعدا له‌ژێر ئاڵای ئێراندا راوه‌ستاون، ئه‌وه‌ش خاڵی هێزی هه‌رێمایه‌تی و كاریگه‌ر و راسته‌قینه‌ی ئێرانه له رۆژهه‌ڵاتی ناوەڕاست كه دوژمنانمان له ده‌ستیانداوه".\nهه‌ندێك له میدیاكانیش قائانی به پیاوێكی سه‌خت ناوده‌به‌ن كه زۆر جیاوازیی نییه له‌گه‌ڵ قاسم سوله‌یمانی و شاره‌زایی پێویستی هه‌یه له‌باره‌ی چۆنێتی مامه‌ڵه‌كردن له‌گه‌ڵ به‌ره جیاوازه‌كانی شه‌ڕ و ململانێدا.\nبەرەبەیانی ٣ی کانونی دووەمی ٢٠٢٠ لە هێرشێكی موشەكی فرۆكەكانی ئەمریكا بۆ سەر دو ئۆتۆمبێل لە نزیك فرۆكەخانەی بەغداد، هەریەك لە قاسم سولەیمانی، فەرماندەی گشتی فەیلەقی قودسی سوپای پاسدارانی ئێران و ئەبو مەهدی موهەندیس، جێگری سەرۆكی دەستەی حەشدی شەعبی و هەشت كەسی دیكە كوژران.


KHABAT media - کۆڵەکەی ڕژیم بۆتە ئامانج!\nئێستا 32 میوان سه‌یری ماڵپه‌ڕه‌که‌مان ده‌که‌ن. 0\nمێژووی ناردن : Friday, May 25 @ 10:25:40 UTC


ئاراستە – پەڕە 37 – Knwe.org\nسەرەکی » ئاراستە (پەڕە 37)\nگوڵزار حه‌مه فه‌ره‌ج حه‌زره‌تی مه‌وله‌وی له وه‌سفی زه‌ڵمدا ده‌ڵێ: زه‌ڵم تولانی درێژه ده‌ڵێی لافاوی به‌هاره سه‌ری خۆی هه‌ڵگرتووه و رێگه‌ی ده‌شت و ده‌ری گرتۆته به‌ر. وه‌ك دڵدارێك كه عه‌شقی یار شێتی كردبێت، ئاوه‌كه‌ی درێژه وه‌ك دووری یار له دڵی عاشقی ده‌رده‌دار. كه‌ساف و مه‌نگه وه‌ك گه‌یشتنی یاری گه‌ردن بێگه‌رد. له‌م سروشته جوانه‌ی كوردستانم پایه‌یه‌ك و راگرێكی زانست وه‌ك ئه‌ستێره‌یه‌ك گه‌شایه‌وه، ...\nسەردەشت محەمەد گوندی بەلەسۆ دەکەوێتە دامێنی چیای خۆشک لەناحیەی بەمۆی سەربە پارێزگای هەڵەبجە. یەکێکە لە گوندە هەرەجوان و دڵگیرەکان، لەباریی کەشوهەواکەی و سازگاری ئاو و هەبونی زنجیرە چیا و هەبونی دارو دیمەنی جۆراوجۆر، ناوچەکەی هێندەی دیکە ڕازاوەتر و دڵگیرتر کردووە. بەلەسۆ و گوندەکانی دیکەی دەوروبەری ئەگەر دڵسۆزی بنوێنرێت دەتوانرێت بکرێت بەناوچەیەکی گەشتیاری گرنگ و سەرچاوەیەک بۆ خۆژیاندنی دانیشتوانی ناوچەکە، هەرئەوەندە ...\nلاپەرە 37 لە 92« سەرەتا...102030«3536373839\t»\t405060...کۆتا »


کوردیپێدیا - ڕاستە دۆستت وەک براو کەسە هێندە ئامشۆی مەکە پێت بڵێن بەسە !\n💬 ڕاستە دۆستت وەک براو کەسە هێندە ئامشۆی مەکە پێت بڵێن بەسە ! | پۆل: پەند و ئیدیۆم | زمانی بابەت: 🏳 کوردیی ناوەڕاست\nڕاستە دۆستت وەک براو کەسە هێندە ئامشۆی مەکە پێت بڵێن بەسە !